
	«Առողջության համընդհանուր ապահովագրության մասին» օրենքում փոփոխություններ և լրացումներ կատարելու մասին» օրենքի նախագծի վերաբերյալ

	

	1. Նախագծի 3-րդ հոդվածի 1-ին կետով օրենքի 3-րդ հոդվածը լրացվում է 4.1-ին մասով, որին համապատասխան՝ նույն օրենքը չի տարածվում՝
1) օտարերկրյա պետությունում ՀՀ դիվանագիտական ծառայության մարմնի ղեկավարի, օտարերկրյա պետությունում դիվանագիտական ծառայության մարմին մեկնող դիվանագետի հետ մեկնող ընտանիքի անդամի, օտարերկրյա պետություններում դիվանագիտական ծառայության մարմիններում վարչատեխնիկական կամ սպասարկման անձնակազմի վրա, որոնց առողջության պահպանման հետ կապված հարաբերությունները կարգավորվում են «Դիվանագիտական ծառայության մասին» օրենքով, ՀՀ միջազգային պայմանագրերով,
2) պահնորդների (թիկնապահներ) վրա, որոնց առողջության ապահովագրությունը կարգավորվում է «Մասնավոր պահնորդական գործունեության մասին» օրենքի համաձայն։
Վերոնշյալի հետ կապված հայտնում ենք, որ անհասկանալի է, թե ինչ կարգով է իրականացվելու տվյալ անձանց մասով օրենքի դրույթների չկիրառումը։ Անհրաժեշտ է հաշվի առնել, որ հարկային մարմնում վերջիններիս նույնականացման համար անհրաժեշտ տեղեկատվությունը բացակայում է։

	1.Ընդունվել է։Նախագծի՝
1) 1-ին հոդվածը լրացվել է 5-րդ մասով, որի համաձայն  մասնավոր պահնորդական գործունեության արդյունքում տուժողի առողջությանը պատճառված վնասների հետ կապված ծախսերը հատուցվում են «Մասնավոր պահնորդական գործունեության մասին» օրենքի համաձայն նախատեսված պատասխանատվության ռիսկի ապահովագրության շրջանակում։
2) 8-րդ հոդվածի համաձայն լրացվող 11-րդ հոդվածում դիվանագիտական ծառայության մեջ գտնվողների համար նախատեսվել են այլ կարգավորումներ,  իսկ հիշյալ դրույնթերը հանվել են նախագծից։

	2. Նախագծի 9-րդ հոդվածի 1-ին կետով օրենքի 11-րդ հոդվածի 1-ին մասի 2-րդ կետից հանվում են «(օրենքով նախատեսված կացության կարգավիճակ)»  բառերը։
Հաշվի առնելով այն հանգամանքը, որ  «Օտարերկրացիների մասին» օրենքի իմաստով կացության կարգավիճակը Հայաստանի Հանրապետության տարածքում օտարերկրացուն բնակվելու իրավունք է տալիս, ուստի այս մասով նախագիծը հստակեցման կարիք ունի:

	2.Կարգավորումը նախագծից հանվել է։

	 3. Նախագծի 9-րդ հոդվածի 2-րդ կետով օրենքի 11-րդ հոդվածի 1-ին մասի 15-րդ կետում կատարվող լրացման արդյունքում փոխկապակցված անձանց մասով նախատեսվում է՝ օրենքի 11-րդ հոդվածի 2-րդ մասի 11-14-րդ կետերով սահմանված կարգավիճակ ունեցող բնակչության խմբերում ընդգրկված անձանց՝  200 000 ՀՀ դրամ և ավելի աշխատավարձ կամ այլ եկամուտ ունենալու պայման։
Անհասկանալի է, թե ինչ ժամանակահատվածի համար և որ տվյալներն են դիտարկվելու 200 000 ՀՀ դրամ և ավելի աշխատավարձ կամ այլ եկամուտ ունենալու պայմանի ապահովման առումով։ Անհրաժեշտ է հաշվի առնել, որ հարկային մարմնում մասնավորապես՝ ֆիզիկական անձանց վարձակալական վճարի, տոկոսի, շահաբաժնի, ռոյալթիի մասով ամսական եկամուտների վերաբերյալ տեղեկատվությունը բացակայում է։

	3.Առաջարկության հիման վրա կարգավորումն խմբագրվել է։

	4. Նախագծի 11-րդ հոդվածի 2-րդ կետով օրենքի 14-րդ հոդվածի 3-րդ և 4-րդ մասերում ապահովագրավճարի վճարման ժամկետների մասով «մինչև ապահովագրավճար վճարողի կարգավիճակ ստանալու ամսվան հաջորդող յուրաքանչյուր ամսվա 20-ը» բառերը փոխարինվում են «ապահովագրավճար վճարողի կարգավիճակ ստանալու ամսվան հաջորդող յուրաքանչյուր ամսվա 1-ից մինչև 20-ը» բառերով։
Առաջարկում ենք տվյալ դրույթը թողնել անփոփոխ՝ հաշվի առնելով մասնավորապես կազմակերպության՝ լուծարման գործընթացում գտնվելու, անհատ ձեռնարկատիրոջ՝ պետական հաշվառումից հանման, նոտարի՝ պաշտոնից ազատման դեպքերում ավելի վաղ վճարման անհրաժեշտությունը։

	4.Առաջարկությունն ընդունվել է: 

	5.Նախագծի 12-րդ հոդվածի 1-ին կետով օրենքի 15-րդ հոդվածի 9-րդ մասը «ապահովագրավճարի»  բառից հետո լրացվում է «սահմանված չափի» բառերով։ Արդյունքում սահմանվում է, որ ապահովագրավճարի սահմանված չափի գումարի ամբողջությամբ մարում է համարվում նույն հոդվածի 1-ին և 2-րդ մասերով սահմանված հարկային հաշվարկներում արտացոլված ապահովագրավճարի սահմանված չափի ամբողջական վճարումը։
Անհրաժեշտ է հաշվի առնել, որ օրենքի 15-րդ հոդվածի 2-րդ մասով (օրենքի 11-րդ հոդվածի 2-րդ մասի 12-րդ և 13-րդ կետերով սահմանված բնակչության խմբերում ներառված անձանց մասով) սահմանված անձանց մասով օրենքի 15-րդ հոդվածի 9-րդ մասը կիրառելի չի լինի, քանի որ ապահովագրավճարները վճարվելու են ավելի շուտ, քան ներառվելու են հարկային հաշվարկներում։
Միաժամանակ, վերոնշյալ ձևակերպումը խնդրահարույց է նաև օրենքի 15-րդ հոդվածի 14-րդ մասի 3-րդ կետով սահմանված՝ հարկային մարմնի կողմից  դրույթի կիրառման տեսանկյունից։

	5.Առաջարկությունն ընդունվել է, համապատասխան դրույթը հանվել է նախագծից։

	6. Նախագծի 12-րդ հոդվածի 2-րդ կետով օրենքի 15-րդ հոդվածի 10-րդ մասը շարադրվում է նոր խմբագրությամբ, որի 1-ին կետին համապատասխան՝ նույն օրենքի 11-րդ հոդվածի 2-րդ մասի 11-15-րդ կետերով սահմանված բնակչության խմբերում ներառված լինելու դեպքում ապահովագրավճարը պետք է վճարվի գործատուի միջոցների հաշվին այն ժամանակահատվածում, երբ վարձու աշխատողի աշխատանքային պայմանագիրը լուծված չէ, սակայն նույն օրենքով նախատեսված ապահովագրավճարի վճարման ենթակա ժամանակահատվածում աշխատողին աշխատավարձ չի վճարվելու, կամ վճարվող աշխատավարձի համար հաշվարկված գումարը չի բավարարում ապահովագրավճարը վճարելու համար։
[bookmark: _Hlk243343734]Վերոնշյալ կետում «աշխատողին աշխատավարձ չի վճարվելու, կամ վճարվող աշխատավարձի համար հաշվարկված գումարը» բառերն առաջարկում ենք փոխարինել «աշխատողի մասով աշխատավարձ չի հաշվարկվել կամ հաշվարկված աշխատավարձը» բառերով։

	6.Առաջարկությունն ընդունվել է, կատարվել է համապատասխան փոփոխություն։

	7. Նախագծի 12-րդ հոդվածի 3-րդ կետով օրենքի 15-րդ հոդվածը լրացվում է 10.1-րդ մասով, որին համապատասխան՝ նույն հոդվածի 10-րդ մասը չի տարածվում՝
1) մեղադրյալի կարգավիճակ ունեցող վարձու աշխատողի, այդ թվում՝ հանրային ծառայության մեջ գտնվող անձի նկատմամբ՝ նրա պաշտոնավարման՝ ՀՀ քրեական դատավարության օրենսգրքի 126-րդ հոդվածով սահմանված կարգով կասեցման պահից մինչև պաշտոնավարման կասեցման վերացումը, բացառությամբ եթե պաշտոնավարման կասեցման պահին չի լրացել ապահովագրավճարի վճարման ենթակա տասներկուերորդ ամիսը, որի դեպքում հարկային գործակալ հանդիսացող գործատուն կամ հարկային գործակալի պարտականություններից ազատված  գործատուն պարտավոր է նույն օրենքի համաձայն վճարել ապահովագրավճարը՝ մինչև ապահովագրավճարի վճարման ենթակա տասներկուերորդ ամիսը լրանալը․
2) մինչև երեք տարեկան երեխայի խնամքի արձակուրդում գտնվող անձանց նկատմամբ, բացառությամբ եթե արձակուրդ գնալու պահին չի լրացել ապահովագրավճարի վճարման ենթակա տասներկուերորդ ամիսը, որի դեպքում հարկային գործակալ հանդիսացող գործատուն կամ հարկային գործակալի պարտականություններից ազատված  գործատուն պարտավոր է նույն օրենքի համաձայն վճարել ապահովագրավճարը՝ մինչև ապահովագրավճարի վճարման ենթակա տասներկուերորդ ամիսը լրանալը․
3) նույն մասի 2-րդ կետը չի տարածվում նույն օրենքի 11-րդ հոդվածի 2-րդ մասի 6-րդ կետով սահմանված բնակչության խմբի նկատմամբ, որոնց ապահովագրավճարներն օրենքով սահմանված կարգով և չափով վճարվում է պետական բյուջեի միջոցների հաշվին։
Մեղադրյալի կարգավիճակ ունեցող վարձու աշխատողի մասով նախատեսվող բացառության հետ կապված անհրաժեշտ է հստակեցնել տվյալ գործընթացի ապահովման համար համապատասխան կարգը։ Մասնավորապես, անհրաժեշտ է հաշվի առնել, որ հարկային մարմնում վերոնշյալ ժամանակահատվածի, ինչպես նաև դրա ավարտի վերաբերյալ տեղեկատվությունը բացակայում է։
	7.Կարգավորումն նախագծից հանվել է։

	8. Նախագծի 22-րդ հոդվածի 1-ին կետով օրենքի 45-րդ հոդվածի 1-ին մասի 6-րդ կետը շարադրվում է այլ խմբագրությամբ, որի` 
1) «ա» ենթակետին համապատասխան՝ նույն օրենքի 11-րդ հոդվածի 2-րդ մասի 11-րդ կետով սահմանված կարգավիճակ ունեցող և 2026 թվականի դեկտեմբերի 25-ի դրությամբ հարկային մարմին ներկայացված եկամտային հարկի ամսական (պարզեցված) հաշվարկներով յուրաքանչյուր գործատուից 1-ից մինչև 200 000 ՀՀ դրամ աշխատավարձ ունեցող և 11-րդ և 12-րդ կետերով ապահովագրված անձ չհանդիսացող անձանց համար նույն օրենքն ուժի մեջ է մտնում 2027 թվականի հունվարի 1-ից և տարածվում է 2026 թվականի դեկտեմբեր ամսվա և դրան հաջորդող ամիսների աշխատավարձի վրա։
Հաշվի առնելով այն հանգամանքը, որ հետագա ամիսներին նոր ընդունվող վարձու աշխատողների կամ այն վարձու աշխատողների մասով, որոնց համար աշխատավարձ հաշվարկվելու է 2027թ.-ին (օրինակ՝ մինչև 3 տարեկան երեխայի խնամքի արձակուրդից վերադարձող վարձու աշխատողների մասով) օրենքի ուժի մեջ մտնելու ժամկետներ սահմանված չեն, առաջարկում ենք համապատասխան փոփոխություններ կատարել նախագծում,
2) «բ» ենթակետին համապատասխան՝ նույն օրենքի 11-րդ հոդվածի 2-րդ մասի 12-րդ կետով սահմանված կարգավիճակ ունեցող և 2025 թվականի համար ներկայացված միկրոձեռնարկատիրության սուբյեկտի իրացման շրջանառության վերաբերյալ հաշվետվության և (կամ) շրջանառության հարկի հաշվարկներում և (կամ) շահութահարկի հաշվարկում 1-ից մինչև 2 400 001 ՀՀ դրամ և ավելի համախառն եկամուտ (իրացման շրջանառություն) հայտարարագրած անձանց համար նույն օրենքն ուժի մեջ է մտնում պաշտոնական հրապարակման օրվան հաջորդող տարվա հունվարի 1-ից:
Վերոնշյալ դրույթը խմբագրման կարիք ունի հաշվի առնելով հետևյալը.
- օրենքի 45-րդ հոդվածի 1-ին մասի 5-րդ կետին համապատասխան՝ 2 400 001 ՀՀ դրամ և ավելի համախառն եկամուտ (իրացման շրջանառություն) հայտարարագրած անձանց մասով օրենքն ուժի մեջ է 2026թ. հունվարի 1-ից,
- 2026թ. հաշվառված անձինք, ինչպես նաև 2025թ. արդյունքներով եկամուտ չհայտարարագրած, սակայն 2026թ. եկամուտ ստացած անձինք չեն ներառվելու առողջության համընդհանուր ապահովագրության համակարգ,
- տարընկալումից խուսափելու նպատակով առաջարկում ենք նշված ենթակետով սահմանված անձանց համար օրենքի ուժի մեջ մտնելու ժամետը սահմանել համապատասխան տարեթվով։
Կարծում ենք, նախագծով անհրաժեշտ է հստակեցնել այն անհատ ձեռնարկատերերի և նոտարների մասով ապահովագրավճարների վճարումը, ովքեր 2025թ. գործունեության արդյունքներով գերազանցել են 2.4 մլն դրամը և համարվել են ապահովագրավճար վճարողներ, սակայն 2026թ. եկամուտ չեն ունեցել և որոնց գործունեությունը 2027թ. հունվարի 1-ի դրությամբ դադարեցված է,
3) «գ» ենթակետին համապատասխան՝ նույն օրենքի 11-րդ հոդվածի 2-րդ մասի 13-րդ կետով սահմանված կարգավիճակ ունեցող և 2025 թվականի համար ներկայացված իրացման շրջանառության վերաբերյալ հաշվետվության և (կամ) շրջանառության հարկի հաշվարկներում և (կամ) շահութահարկի հաշվարկում վարձակալական վճարի, տոկոսի, շահաբաժնի, ռոյալթիի, քաղաքացիաիրավական պայմանագրերի շրջանակում աշխատանքների կամ ծառայությունների դիմաց հայտարարագրած վարձատրության հանրագումարը տարեկան 2 400 000 ՀՀ դրամ և ավելի հայտարարագրած անձանց համար նույն օրենքն ուժի մեջ է մտնում 2027 թվականի հունվարի 1-ից: Ընդ որում, հաշվարկի համար հիմք է ընդունվում նույն պարբերությամբ  եկամտի (վարձատրության)  աղբյուրների հանրագումարի վերաբերյալ անձնավորված հաշվարկում առկա ընդամենը նշված գումարը: Նշված հաշվարկների ճշտման արդյունքում արտացոլված եկամուտների նվազեցումը հաշվի չի առնվում:
Վերոնշյալ ենթակետի մասով կարծում ենք խնդրահարույց է 2025թ. ստացված եկամուտների հիմքով 2027թ. ապահովագրավճարի հաշվարկումը, ուստի առաջարկում ենք 2025թ.-ը փոխարինել 2026թ.-ով։
[bookmark: _Hlk243344957]Միաժամանակ, առաջարկում ենք «իրացման շրջանառության վերաբերյալ հաշվետվության և (կամ) շրջանառության հարկի հաշվարկներում և (կամ) շահութահարկի հաշվարկում» բառերը փոխարինել «եկամտային հարկի տարեկան հաշվարկում (հայտարարագրում)» բառերով, ինչպես նաև վերոնշյալ ենթակետից հանել նախավերջին նախադասությունը։
[bookmark: _Hlk243345075]Առաջարկում ենք նաև նախագծում հստակ սահմանել, որ նշված անձանց մասով ապահովագրավճարը հաշվարկվելու է եկամտային հարկի տարեկան հաշվարկը (հայտարարագիրը) ներկայացնելու օրվան հաջորդող ամսվանից։
Առաջարկում ենք հստակեցնել նաև նախագծի 22-րդ հոդվածի 1-ին կետով օրենքի 45-րդ հոդվածի 1-ին մասի 6-րդ կետի «ա», «բ» և «գ» ենթակետերով նախատեսված անձանց կարգավիճակի որոշման և հաշվարկների հետագա ճշտման արդյունքում կարգավիճակի փոփոխման կարգը։ 
Մասնավորապես, օրենքի 15-րդ հոդվածի 4-րդ մասի համաձայն՝ նույն հոդվածի 1-ին և 2-րդ մասերին համապատասխան բնակչության խմբերում ներառված անձանց կողմից նախորդ հաշվետու ժամանակահատվածի համար ներկայացված հաշվարկների ճշտման արդյունքներն ապահովագրված անձի կարգավիճակի համար հաշվի չեն առնվում: 
Նախագծում անհրաժեշտ է հստակ սահմանել, թե որ օրվա դրությամբ ներկայացված հարկային հաշվարկների տվյալներն են հիմք ընդունվում անձի ապահովագրավճար վճարողի կարգավիճակը որոշելիս: Միաժամանակ, հստակեցման նպատակով առաջարկում ենք օրենքի 15-րդ հոդվածի 4-րդ մասում ավելացնել, որ հաշվարկների ճշտման արդյունքները նաև ապահովագրավճար վճարողի կարգավիճակի համար հաշվի չեն առնվում կամ էլ եթե հաշվի առնվելու են, ապա սահմանել ինչ կարգով և որ պահից են ապահովագրավճարները հաշվարկվելու,
4) «դ» ենթակետին համապատասխան՝ նույն օրենքի 11-րդ հոդվածի 2-րդ մասի 14-րդ կետով սահմանված կարգավիճակ ունեցող և 2026 թվականի դեկտեմբերի 25-ի դրությամբ հարկային մարմին ներկայացված պետական տուրքի վճարման վերաբերյալ տվյալներ ունեցող և  մարդատար-տաքսի ավտոմոբիլներով ուղևորափոխադրումներ իրականացնող ֆիզիկական անձանց համար (վարորդներ), որոնք միացել են հարկային մարմնի էլեկտրոնային համակարգին և ամեն պատվերի իրականացման դեպքում տրամադրում են պատվիրատուին պատվերի վճարման էլեկտրոնային հսկիչ դրամարկղային մեքենայի էլեկտրոնային կտրոն, կամ որոնք ուղևորափոխադրումներն իրականացնում են ուղևորափոխադրման ծառայության էլեկտրոնային հարթակի միջոցով, նույն օրենքն ուժի մեջ է մտնում 2027 թվականի հունվարի 1-ից:
Հիմք ընդունելով «Պետական տուրքի մասին» օրենքի կարգավորումները, առաջարկում ենք հստակեցնել, թե որ հաշվետու ժամանակաշրջանի պետական տուրքին է վերաբերում վերը նշված դրույթը։
Միաժամանակ, հաշվի առնելով այն հանգամանքը, որ օրենքի 45-րդ հոդվածի 1-ին մասի 7-րդ կետին համապատասխան օրենքի 11-րդ հոդվածի 2-րդ մասի 14-րդ կետով սահմանված կարգավիճակ ունեցող բնակչության խմբերի մասով, որում ներառված են նաև մարդատար-տաքսի ավտոմոբիլներով ուղևորափոխադրումներ իրականացնող ֆիզիկական անձինք, նախատեսված է օրենքի ուժի մեջ մտնելու այլ ժամկետ, առաջարկում ենք տվյալ դրույթները համապատասխանեցնել միմյանց։

	8.


1) Փոփոխությունը կատարվել է, «ա» կետը լրացվել է նոր կարգավորմամբ` 2027 թվականի այլ ամիսներին աշխատավարձի չափի հիմքով ապահովագրված անձի կարգավիճակ ստանալու համար:

















2) Ընդունվել է: Կատարվել է համապատասխան փոփոխություն։




































3)ընդունվել է, կատարվել է համապատասխան փոփոխություն։




















Ընդունվել է: 45-րդ հոդվածի 2-րդ մասը խմբագրվել է: Սահմանվել է, որ հաշվարկի համար հիմք են ընդունվում 2026թ-ի դեկտեմբերի 25-ի դրությամբ տեղեկատվական բազաների փոխգործելիության հիման վրա ստացված տվյալները:



































4) Ընդունվել է: Կատարվել է համապատասխան փոփոխություն։ Այս խմբում ներառված անձանց մասով նույնպես հիմք պետք է ընդունվի համապատասխան էլեկտրոնային հարթակների միջոցով փոխանցված տվյալները: Ապահովագրված անձի կարգավիճակ ստանալու և ապահովագրավճար վճարող համարվելու համար հիմք է հանդիսանալու տվյալների բազաների փոխգործելիության արդյունքում 2026թ-ի դեկտեմբերի 25-ի դրությամբ ՊԵԿ-ին և այնուհետև Հիմնադրամին փոխանցված տվյալը:


	9. Նախագծի 22-րդ հոդվածի 2-րդ կետով օրենքի 45-րդ հոդվածի 1-ին մասը լրացվում է 9․1-ին կետով, որով սահմանվում է, որ նույն օրենքի 11-րդ հոդվածի 2-րդ մասի 1-ին կետով (բացառությամբ մինչև 18 տարեկան երեխաների) և 3-11-րդ կետերով սահմանված բնակչության խմբերում ընդգրկված և նույն օրենքի 45-րդ հոդվածի 1-ին մասի 3-րդ, 4-րդ, 5-րդ կետերի համաձայն ապահովագրավճար վճարող անձանց համար 2026 թվականի դեկտեմբեր ամսվա և հաջորդող տարվա համար վճարման ենթակա են՝ 
1) հարկային գործակալի կողմից՝ նույն օրենքի 13-րդ հոդվածի 1-ին մասով սահմանված ապահովագրավճարի ամսական դրույքաչափից 6400 ՀՀ դրամը, եթե անձի աշխատավարձը, ըստ յուրաքանչյուր գործատուի, կազմում է մինչև 200 000 ՀՀ դրամ: Ընդ որում, վճարվող ապահովագրավճարի 2000 դրամը պահվում է անձի աշխատավարձից, իսկ 4400 դրամը վճարվում է գործատուի կողմից` սեփական միջոցների հաշվին,
2) հարկային գործակալի կողմից՝ նույն օրենքի 13-րդ հոդվածի 1-ին մասով սահմանված ապահովագրավճարի ամսական դրույքաչափից 4800 ՀՀ դրամը, եթե անձի աշխատավարձը, 2026 թվականի դեկտեմբերի 25-ի դրությամբ ներկայացված եկամտային հարկի պարզեցված հաշվարկի համաձայն չի գերազանցել 200 000 ՀՀ դրամը, իսկ 2027 թվականի հունվար ամսվա կամ հաջորդող ամիսների համար ըստ յուրաքանչյուր գործատուի, կազմում է 200 001-ից մինչև 500 000 ՀՀ դրամ,
3) նույն օրենքի 13-րդ հոդվածի 1-ին մասով սահմանված ապահովագրավճարի ամսական դրույքաչափի հարյուր տոկոսը, եթե անձի աշխատավարձի չափը 200 001 ՀՀ դրամ և ավելի է։
Առաջարկում ենք հստակեցնել կոնկրետ դրույքաչափերի հաշվարկման դեպքերը։ Միաժամանակ, վերոնշյալ դրույթի հետ կապված՝

1) hաշվի առնելով դրույթի բովանդակությունը՝ առաջարկում ենք այն ավելացնել ոչ թե 45-րդ հոդվածի 1-ին մասում, այլ 46-րդ հոդվածում 9-րդ մասից հետո,
2) hաշվի առնելով այն հանգամանքը, որ օրենքի 45-րդ հոդվածի 1-ին մասի 5-րդ կետը վերաբերում է անհատ ձեռնարատերերին և նոտարներին, առաջարկում ենք տվյալ կետը փոխարինել օրենքի 45-րդ հոդվածի 1-ին մասի 6-րդ կետի համապատասխան ենթակետով,
3) քանի որ օրենքի 46-րդ հոդվածի 9-րդ մասով 2026 թվականի դեկտեմբեր ամսվա համար նախատեսված են ապահովագրավճարի այլ չափեր, առաջարկում ենք տվյալ ամսվա մասով այդ չափերը համապատասխանեցնել միմյանց,
[bookmark: _Hlk243347363]4) առաջարկում ենք սահմանել որ դրույքաչափերը վերաբերում են ինչպես հարկային գործակալի կողմից վարձու աշխատողների մասով հաշվարկմանը, այնպես էլ հարկային գործակալի պարտավորությունից ազատված գործատուի վարձու աշխատողներին, ինչպես նաև 9․1-ին կետի 2-րդ ենթակետում «եկամտային հարկի պարզեցված հաշվարկի» բառերը փոխարինել «եկամտային հարկի (պարզեցված) հաշվարկի» բառերով, 
5) 9․1-ին կետի 1-ին և 2-րդ ենթակետերում անհրաժեշտ է հստակեցնել, եթե աշխատավարձը 200 000 դրամ է, ապա ապահովագրավճարը ինչ չափով է հաշվարկվելու,


6) 9․1-ին կետի 2-րդ ենթակետում անհրաժեշտ է հստակեցնել՝ 4800 ՀՀ դրամը ում միջոցների հաշվին է վճարվելու, 2026 թվականի դեկտեմբերի 25-ի դրությամբ որ ամսվա հաշվարկն է հիմք ընդունվելու, արդյոք 200 000 ՀՀ դրամը չգերազանցելու պայմանը դիտարկվելու է ըստ յուրաքանչյուր գործատուի, ինչպես նաև արդյոք տվյալ ենթակետի շրջանակներում 2026թ. դեկտեմբեր ամսվա աշխատավարձը չի դիտարկվելու,
7) դրույքաչափերը նախատեսելիս, առաջարկում ենք հաշվի առնել նաև օրենքի 46-րդ հոդվածի 13-րդ մասով սահմանված այն դրույթը, որ եկամտային հարկի ամսական (պարզեցված) հաշվարկների ճշտման դեպքում աշխատավարձի նվազեցումը հաշվի չի առնվում։
Միաժամանակ, հարց է առաջանում, եթե ֆիզիկական անձը ներառված է օրենքի 11-րդ հոդվածի 2–րդ մասի 1-10-րդ կետերով սահմանված բնակչության խմբերում (բացառությամբ մինչև 18 տարեկան երեխաների և 65 և բարձր տարիքի անձանց) կամ մեկից ավելի հիմքով ապահովագրավճար է վճարում, ապա 4400 դրամի չափով գործատուի միջոցների հաշվին վճարված ապահովագրավճարի գումարը արդյոք ենթակա է վերադարձման վարձու աշխատողին։ Նույն դիտարկումը վերաբերում է նաև օրենքով սահմանված այլ դեպքերում գործատուի միջոցների հաշվին վճարված ապահովագրավճարների՝ վարձու աշխատողին վերադարձման նպատակահարմարությանը։

	9. Ընդունվել է: Դրույքաչափերը և դրանց կիրառման պայմանները հստակեցվել են:




































1)ընդունվել է։ Դրույթները տեղափոխվել են 46-րդ հոդվածի 9-րդ մասից հետո։


2)  Չի ընդունվել, հաշվի առնելով, որ 45-րդ հոդվածի 1-ին մասի 6-րդ կետը կարգավորում է 2027 թվականից ծագող հարաբերությունները։

3)Ընդունվել է: Ապահովագրավճարի դրույքաչափերը համապատասխանեցվել են:


4) Ընդունվել է։








5) Ընդունվել է: Ավելացվել է 9.2 մաս, որտեղ հստակեցվել են արդեն իսկ ապահովագրված անձանց ապահովագրավճարի հաշվարկման սկզբունքները:


6) Ընդունվել է: Սահմանված է, որ ապահովագրված անձից է պահումը արվում:







7) Ընդունվել է: Կետը լրացվել է:






Այո, ենթակա է վճարման վարձու աշխատողին` վերջինիս կողմից Հիմնադրամ ներկայացված էլեկտրոնային դիմումի հիման վրա:





	10. Նախագծի 23-րդ հոդվածի 1-ին կետով օրենքի 46-րդ հոդվածի 10-րդ մասը շարադրվում է նոր խմբագրությամբ, որին համապատասխան՝ նույն օրենքի 11-րդ հոդվածի 2-րդ մասի 12-րդ կետով սահմանված բնակչության խմբերում ընդգրկված և նույն օրենքի 45-րդ հոդվածի 1-ին մասի 5-րդ կետի և 6-րդ կետի գ․ պարբերության համաձայն ապահովագրավճար վճարող անձանց համար 2026 և հետագա տարիների համար վճարման ենթակա է նույն օրենքի 13-րդ հոդվածի 1-ին մասով սահմանված ապահովագրավճարի տարեկան դրույքաչափի հարյուր տոկոսը։
Նախագծի 23-րդ հոդվածի 2-րդ կետով օրենքի 12-րդ մասում կատարվող փոփոխությունների արդյունքում սահմանվում է, որ նույն հոդվածի 10-րդ մասով սահմանված բնակչության խմբում ներառված նոտարները և անհատ ձեռնարկատերերն ապահովագրավճարները վճարում են ինքնուրույն։ Նշված անձինք ապահովագրված անձի կարգավիճակը ձեռք են բերում ապահովագրավճարի վճարման օրվան հաջորդող ամսվա 1-ից։
Միաժամանակ, օրենքի 14-րդ հոդվածի 4-րդ մասի (հաշվի առնելով նաև նախագծով նախատեսվող փոփոխությունները) համաձայն՝ ռեգիստրում նույն օրենքի 11-րդ հոդվածի 2-րդ մասի 12-րդ և 13-րդ կետերով սահմանված կարգավիճակ ունեցող անձանց համար վճարման ենթակա է ամսական ապահովագրավճարի հարյուր տոկոսը, որը վճարվում է ինքնուրույն՝ մինչև ապահովագրավճար վճարողի կարգավիճակ ստանալու ամսվան հաջորդող յուրաքանչյուր ամսվա 1-ից մինչև 20-ը ՀՀ պետական բյուջե փոխանցելու միջոցով։ Ընդ որում, 07.04.2026թ. ՀՕ-135-Ն օրենքի 20-րդ հոդվածի 4-րդ կետով կատարված փոփոխությունների արդյունքում, անհատ ձեռնարկատերերի և նոտարների մասով տվյալ դրույթն ուժի մեջ է 2026 թվականի հուլիսի 1-ից։
Արդյունքում առկա է հակասություն անհատ ձեռնարկատերերի և նոտարների համար ապահովագրավճարների չափերի, ինչպես նաև վճարման վերջնաժամկետի մասով։ Մասնավորապես, օրենքի 14-րդ հոդվածի 4-րդ մասին համապատասխան՝ վերջիններիս համար վճարման ենթակա է 10800 դրամի չափով, որը վճարվում է մինչև ապահովագրավճար վճարողի կարգավիճակ ստանալու ամսվան հաջորդող յուրաքանչյուր ամսվա 1-ից մինչև 20-ը, իսկ անցումային կարգավորումներով՝ 46-րդ հոդվածի 10-րդ և 12-րդ մասերով՝ վճարման ենթակա է 129600 դրամի չափով, ընդ որում վճարման ժամկետը բացակայում է, միաժամանակ անհասկանալի է՝ նշված անձինք ապահովագրված անձի կարգավիճակը երբ են ձեռք բերում, հարկային մարմինը օրենքի 15-րդ հոդվածի 14-րդ մասի կիրառման շրջանակներում երբ պետք է Հիմնադրամին փոխանցի համապատասխան անձանց ցուցակը։
Վերոգրյալից ելնելով՝ առաջարկում ենք անհատ ձեռնարկատերերի և նոտարների մասով ապահովագրավճարների վճարումը նախատեսել ամսական դրույքաչափերով, ամսական կտրվածքով՝ ինչպես նախատեսված է օրենքի 14-րդ հոդվածի 4-րդ մասով։
[bookmark: _Hlk243502394]Առաջարկում ենք քննարկել նաև մինչև 2026թ. հուլիսի 20-ը 65 տարեկան դարձած անհատ ձեռնարկատերերի և նոտարների մասով հաշվարկված ապահովագրավճարների պարտավորության զրոյացման հարցը։

	Ընդունվել է: Ավելացվել է նոր 10.1 և .2 մասեր:












Ընդունվել է: Օրենքի 46_րդ հոդվածը լրացվել է ներ 10.2 մասով:









































Ընդունվել է: Ավելացվել է նոր մաս:



	11. Նախագծի 23-րդ հոդվածի 3-րդ կետով օրենքի 46-րդ հոդվածի 15-րդ մասը շարադրվում է նոր խմբագրությամբ, որին համապատասխան՝ hարկային գործակալ հանդիսացող գործատուի, հարկային գործակալի պարտավորություններից ազատված գործատուի վարձու աշխատողի, անհատ ձեռնարկատիրոջ, նոտարի, վարձակալական վճար կատարողի, տոկոս, շահաբաժին, ռոյալթի ստացողի, քաղաքացիաիրավական պայմանագրերի շրջանակում աշխատանքներ կամ ծառայություններ մատուցողի, մարդատար-տաքսի ավտոմոբիլներով ուղևորափոխադրումներ իրականացնող ֆիզիկական անձանց  կողմից ամբողջական պարտավորության մարման դեպքում հարկային մարմինը նույն մասում նշված անձանց ցանկը փոխանցում է Հիմնադրամին Կառավարության սահմանած կարգով:
Հաշվի առնելով այն հանգամանքը, որ մարդատար-տաքսի ավտոմոբիլներով ուղևորափոխադրումներ իրականացնող ֆիզիկական անձինք ապահովագրավճարները փոխանցում են Հիմնադրամին, միաժամանակ ապահովագրավճար վճարող են համարվում մասնավորապես՝ վարձակալական վճար ստացող անձինք, առաջարկում ենք վերոնշյալ մասում «վարձակալական վճար կատարողի, տոկոս, շահաբաժին, ռոյալթի ստացողի, քաղաքացիաիրավական պայմանագրերի շրջանակում աշխատանքներ կամ ծառայություններ մատուցողի, մարդատար-տաքսի ավտոմոբիլներով ուղևորափոխադրումներ իրականացնող ֆիզիկական անձանց» բառերը փոխարինել «վարձակալական վճար, տոկոս, շահաբաժին, ռոյալթի ստացողի, քաղաքացիաիրավական պայմանագրերի շրջանակում աշխատանքներ կատարողի կամ ծառայություններ մատուցողի» բառերով։

	11.Ընդունվել է։ Կատարվել է համապատասխան փոփոխություն։

	12.  Նախագծի 23-րդ հոդվածի 6-րդ կետով օրենքի 46-րդ հոդվածի 20-րդ մասը լրացվում է նոր նախադասությամբ, որին համապատասխան՝ 2026 թվականի դեկտեմբեր ամսվա և հաջորդող տարվա համար հարկային գործակալ հանդիսացող գործատուն և հարկային գործակալի պարտականություններից ազատված գործատուի վարձու աշխատողը պարտավոր են վճարել նույն օրենքի 46-րդ հոդվածի 9․1-րդ մասի 1-ին և 2-րդ կետով սահմանված չափը, եթե որևէ ամսվա արդյունքով նույն հոդվածի 9․1․-րդ մասի 1-ին և 2-րդ կետով սահմանված բնակչության խմբում ներառված աշխատողի աշխատավարձը չի բավարարում (այդ թվում՝ տվյալ ամսում աշխատավարձ չհաշվարկվելու դեպքում) ապահովագրավճարի հաշվարկման և վճարման համար։
Հաշվի առնելով այն հանգամանքը, որ նշված դրույթի շրջանակներում աշխատավարձը չի կարող կազմել 200 001-ից ավելի, ստացվելու է, որ օրենքի 46-րդ հոդվածի 9․1-րդ մասի 2-րդ կետով սահմանված դրույքաչափը կիրառելի չի լինի և գործատուն ապահովագրավճարը հաշվարկելու է 6400 դրամի չափով՝ ամբողջությամբ սեփական միջոցների հաշվին։

	12.Այդ դեպքում ամբողջությամբ ապահովագրավճարը վճարվելու է գործատուի միջոցների հաշվին:

	13. Նախագծի 24-րդ հոդվածին համապատասխան՝ նույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը։
Առաջարկում ենք վերանայել նախագծով նախատեսված՝ օրենքն ուժի մեջ մտնելու ժամկետը՝ հաշվի առնելով նախագծով առաջարկվող փոփոխությունների կիրառումն ապահովելու նպատակով անհրաժեշտ մի շարք ծրագրային և տեխնիկական փոփոխությունների իրականացման անհրաժեշտությունը։ Մասնավորապես, նոր կարգավորումների պատշաճ և անխափան կիրառումն ապահովելու համար անհրաժեշտ է համապատասխան տեղեկատվական համակարգերում կատարել ծրագրային փոփոխություններ, իրականացնել դրանց համապատասխանեցում նախատեսվող իրավակարգավորումներին, ինչպես նաև ապահովել անհրաժեշտ տեխնիկական նախապատրաստական աշխատանքների իրականացումը։

	13. Առաջարկվում է հարցը քննարկել նախարարական կոմիտեում:
























	14. Օրենքի 14-րդ հոդվածի 1-ին մասին համապատասխան՝ ապահովագրավճարների՝
1) ամսական հաշվարկման բազա է համարվում հարկային գործակալների և հարկային գործակալի պարտավորությունից ազատված գործատուների կողմից վարձու աշխատող հանդիսացող ֆիզիկական անձանց համար հաշվարկված աշխատավարձը.
2) տարեկան հաշվարկման բազա են համարվում՝
ա. քաղաքացիաիրավական պայմանագրերի շրջանակում աշխատանքների կատարման կամ ծառայությունների մատուցման դիմաց ստացված եկամուտը, վարձակալական վճարը, շահաբաժինը, ռոյալթին, տոկոսը, հարկային գործակալ չհանդիսացող անձանցից ստացվող աշխատավարձը,
բ. անհատ ձեռնարկատերերի և նոտարների համար հաշվարկման դեպքում՝ անհատ ձեռնարկատիրոջ և նոտարի սոցիալական վճարի հաշվարկում կամ միկրոձեռնարկատիրության սուբյեկտի իրացման շրջանառության վերաբերյալ հաշվետվության մեջ արտացոլված համախառն եկամուտը (իրացման շրջանառությունը)։ 
Միաժամանակ, օրենքի 45-րդ հոդվածի 1-ին մասի 8-րդ կետին համապատասխան՝ օրենքի օրենքի 14-րդ հոդվածի 1-ին մասն ուժի մեջ է մտնում 2027 թվականի հունվարի 1-ից։
Հաշվի առնելով այն հանգամանքը, որ օրենքով սահմանված դեպքերում ապահովագրավճարները հաշվարկվում են նաև ապահովագրավճարների հաշվարկման բազայի բացակայության դեպքում կամ ապահովագրավճարի հաշվարկման համար հիմք են ընդունվում ոչ թե ապահովագրավճարի հաշվարկման ժամանակահատվածում, այլ նախորդ ժամանակահատվածներում համապատասխան բազայի առկայությունը, առաջարկում ենք համապատասխան փոփոխություններ կատարել ապահովագրավճարների հաշվարկման բազային վերաբերող դրույթներում։
2. Օրենքի 14-րդ հոդվածի 7-րդ մասի համաձայն՝ մի քանի հաշվարկման բազաներ (ամսական և տարեկան) ունեցող անձանց՝ իրենց կամ իրենց գործատուների կողմից կատարվող ընդհանուր վճարումները չեն կարող գերազանցել ապահովագրավճարի՝ նույն օրենքով նախատեսված ամսական դրույքաչափը: Ապահովագրավճարի ամսական դրույքաչափից ավելի կատարված վճարումները վերադարձվում են անձին ապահովագրավճարի մասով պարտավորությունների կատարումից և ամսական ապահովագրավճարի դրույքաչափի համալրման մասին Ռեգիստրում գրանցումից հետո՝ երեք աշխատանքային օրվա (նախագծի համաձայն՝ երեսնօրյա) ընթացքում։
Միաժամանակ, օրենքի 46-րդ հոդվածի 16-րդ մասով սահմանվում է օրենքի 11-րդ հոդվածի 2-րդ մասի 1-ին կետով (բացառությամբ մինչև 18 տարեկան երեխաների) և 3-10-րդ կետերով սահմանված բնակչության խմբերում ընդգրկված անձանց համար վճարված ապահովագրավճարի վերադարձի դրույթները։
Առաջարկում ենք քննակել վերոնշյալ համանման կարգավորումները առանձին դրույթներով սահմանված լինելու նպատակահարմարության հարցը։
Միաժամանակ, հաշվի առնելով այն հանգամանքը, որ ապահովագրավճար չվճարող են համարվում մինչև 18 տարեկան ՀՀ քաղաքացիները, առաջարկում ենք օրենքի 46-րդ հոդվածի 9-րդ և 16-րդ մասերում «(բացառությամբ մինչև 18 տարեկան երեխաների)» բառերը փոխարինել «(բացառությամբ ՀՀ քաղաքացի մինչև 18 տարեկան երեխաների)»։


	14. Ընդունվել է:















































Այս կարգավորումները ներառվել են և գործելեն 2026թվականի համար և դրանց փոփոխությունները կարող են բերել իրավական անորոշության և շփոթության, քանի որ գործատուները և շահառուները արդեն իսկ առաջնորդվում են նշված կարգավորումներով, իսկ դրանից բխող այլ իրավական ակտերում կատարվել են հղումներ նշված կարգավորմանը: Ուստի այս խմբագրման ընթացքում դեռևս նպատակահարմար չենք գտնում կարգավորումներում նմանատիպ փոփոխությունները, նպատակ ունենալով անցումային փուլի ավարտին ամբողջությամբ դրանք իրականացնելու կարևորությունը:



Ընդունվել է։Կատարվել են համապատասխան լրացումներ։

	ՏԱՐԱԾՔԱՅԻՆ ԿԱՌԱՎԱՐՄԱՆ և ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅՈՒՆ
	ԴԽ/15.2/38867-2026


	Առաջարկություններ և դիտողություններ չկան։
	

	ԱՐՏԱՔԻՆ ԳՈՐԾԵՐԻ ԵՎ ՄԻՋԱԶԳԱՅԻՆ ԱՌԵՎՏՐԻ  ՆԱԽԱՐԱՐՈՒԹՅՈՒՆ
	1111/53359-26

	Իրավական որոշակիության ապահովման և ապահովագրական կրկնակի ֆինանսական բեռի առաջացումը բացառելու նպատակով, առաջարկվում է «Առողջության համընդհանուր ապահովագրության մասին» օրենքի 3-րդ հոդվածի 4.1-ին մասի 1-ին կետով նախատեսված բացառությունը տարածել նաև օտարերկրյա պետությունում Հայաստանի Հանրապետության դիվանագիտական ծառայության մարմնում ծառայություն իրականացնող դիվանագետների, ինչպես նաև նրանց հետ մեկնող և օտարերկրյա պետությունում  մշտապես բնակվող ընտանիքի անդամների վրա։ 
Միաժամանակ, առաջարկվում է հստակեցնել դիվանագետների և նրանց ընտանիքի անդամների՝ ապահովագրավճար վճարելու պարտավորության դադարման պահը, ինչպես նաև նրանց նկատմամբ Հայաստանի Հանրապետության ռեզիդենտի կարգավիճակի որոշման առանձնահատկությունները՝ հաշվի առնելով օտարերկրյա պետություններում դիվանագիտական ծառայության իրականացման և այդ ընթացքում ընտանիքի անդամների՝ օտարերկրյա պետությունում բնակվելու հանգամանքները։


	 Հաշվի առնելով առողջության համընդհանուր ապահովագրության ոլորտում ապահովագրավճար վճարող վարձու աշխատողների առանձին կատեգորիաներին գործող համակարգերում առանձին հաշվառելու  անհնարինությունը, նախագծերի փաթեթում նախատեսվել է այլ մոտեցում, մասնավորապես օտարերկրյա պետությունում Հայաստանի Հանրապետության դիվանագիտական ծառայության մարմնում ծառայություն իրականացնող դիվանագետների՝ ծառայության ժամանակահատվածում առողջության համընդհանուր ապահովագրության ապահովագրավճարների վերադարձ՝ օրենքով նախատեսված կարգով, իսկ նրանց երեխաների մասով՝ ՀՀ վերադարձից հետո ապահովագրված անձի կարգավիճակի վերականգնում՝ համապատասխան ենթաօրենսդրական ակտով սահմանված կարգով։ 

	ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ
	N 01/34-2/26928-2026



	«Առողջության համընդհանուր ապահովագրության մասին» օրենքում փոփոխություններ և լրացումներ կատարելու մասին» ՀՀ օրենքի նախագիծ (այսուհետ՝ Նախագիծ).
1) Նախագծով նախատեսվում է ընդլայնել «Առողջության համընդհանուր ապահովագրության մասին» ՀՀ օրենքի (այսուհետ՝ Օրենք) կարգավորման շրջանակը՝ ներառելով բժշկական օգնության ու սպասարկման նվազագույն ծավալի և լրացուցիչ ծառայությունների տրամադրումը, սահմանել ապահովագրավճարների տարբերակված դրույքաչափեր ու պետական սուբսիդավորման նոր մեխանիզմներ (մինչև 200,000 դրամ աշխատավարձ ստացողների համար՝ 6,400 դրամ, որից 2,000-ը՝ աշխատողից, 4,400-ը՝ գործատուից, իսկ մնացած 4,400-ը՝ պետությունից, 2027թ․-ի հունվարի 1-ից՝ 200,001–500,000 դրամ միջակայք տեղափոխվածների համար՝ 4,800 դրամ աշխատողից և 6,000 դրամ պետությունից, իսկ 200,001 դրամից բարձր ընդհանուր կարգով՝ 10,800 դրամ), փոփոխություններ կատարել ապահովագրական հատուցման ենթակա ծախսերի շրջանակում, հետաձգել որոշակի խմբերի (մինչև 200,000 դրամ ստացողներ, միկրոձեռնարկատերեր), ներդնել 3 ամիս անընդմեջ չվճարված ապահովագրավճարների արտադատական վարչական բռնագանձման համակարգ՝ Հիմնադրամի գլխավոր տնօրենի որոշումներով, սահմանել ապահովագրական փաթեթով և նվազագույն ծավալով տրամադրվող դեղերի գների պարտադիր պետական կարգավորում, ինչպես նաև նախատեսվում են էլեկտրոնային վկայագրերի զուգահեռ թղթային (պլաստիկ) վկայագրեր և դեղերը լիազորագրով ստանալու հնարավորություն։
Այս կապակցությամբ հայտնում ենք, որ Նախագծով նախատեսվող մի շարք փոփոխությունների՝ հատուցվող ծախսերի շրջանակի, ապահովագրական հատուցման և համավճարների առավելագույն չափերի սահմանման, ապահովագրական փաթեթի բժշկական օգնության և սպասարկման ծառայությունների մատուցման ընթացքում օգտագործվող բժշկական պարագաների ծախսերի ներառման, ինչպես նաև դեղերի գների վերանայման կարգավորումների փոփոխությունների հնարավոր ֆինանսական ազդեցությունը հիմնավորմամբ գնահատված և ներկայացված չէ։ Մասնավորապես, ներկայացված չեն համապատասխան հաշվարկներ՝ նոր կամ ընդլայնվող ծառայություններից օգտվող շահառուների կանխատեսվող թվի, ծառայությունների տրամադրման ակնկալվող ծավալների, մեկ շահառուի հաշվով միջին ծախսերի և դրանց արդյունքում առաջացող տարեկան լրացուցիչ ֆինանսական պահանջի վերաբերյալ։
Հարկ ենք համարում ընդգծել նաև, որ բժշկական օգնության և սպասարկման նվազագույն ծավալի կամ լրացուցիչ ծառայությունների շրջանակի ընդլայնումը, ինչպես նաև ապահովագրական փաթեթում ներառված ծառայությունների հատուցման ենթակա ծախսերի շրջանակի փոփոխությունը կարող են հանգեցնել Հիմնադրամի ֆինանսական պարտավորությունների ավելացման և, համապատասխան ֆինանսական միջոցների անբավարարության դեպքում, լրացուցիչ պետական ֆինանսավորման անհրաժեշտության: Հետևաբար, նման կարգավորումների ընդունումը պետք է հիմնված լինի դրանց ֆինանսական հետևանքների ամբողջական գնահատման, ֆինանսավորման աղբյուրի հստակեցման և Հիմնադրամի ֆինանսական կայունության վրա ազդեցության հիմնավորման վրա։
Հաշվի առնելով վերոգրյալը՝ Նախագծով նախատեսվող փոփոխությունների ֆինանսական ազդեցության վերաբերյալ համապատասխան գնահատականների և հաշվարկների բացակայությունը խնդրահարույց է, քանի որ հնարավոր չէ գնահատել դրանց հետևանքով առաջացող ֆինանսական պարտավորությունների ծավալը և ազդեցությունը Հիմնադրամի ֆինանսական կայունության վրա։ 
Հետևաբար, առաջարկում ենք զերծ մնալ լրացուցիչ ծախսեր առաջացնող կամ գործող ծախսային պարտավորությունների շրջանակն ընդլայնող դրույթներ նախատեսելուց, եթե դրանց ֆինանսական ազդեցությունը պատշաճ գնահատված չէ և դրանց ֆինանսավորման աղբյուրները հստակեցված չեն։ Միաժամանակ, առաջարկում ենք ապահովել, որ Նախագծի ընդունմամբ պայմանավորված՝ 2027թ.-ին իրականացվելիք ծախսերը չգերազանցեն ՀՀ 2027.թ.-ի պետական բյուջեի նախագծով համապատասխան նպատակների համար նախատեսված ծախսերի շրջանակը, իսկ լրացուցիչ ֆինանսական միջոցների պահանջ առաջանալու դեպքում համապատասխան փոփոխությունները քննարկվեն միայն դրանց ֆինանսական հիմնավորումների և ֆինանսավորման աղբյուրների հստակեցումից հետո։
2) Նախագծով առաջարկվում է կարգավորել նաև առողջության համընդհանուր ապահովագրության շրջանակում ապահովագրավճարների սուբսիդավորման հետ կապված հարցերը։ 
Այս կապակցությամբ հայտնում ենք, որ Նախագծին կից հիմնավորմամբ ԱՀԱ-ի և ապահովագրավճարների սուբսիդավորման գծով ներկայացված ֆինանսական գնահատականները վերանայման կարիք ունեն, քանի որ ՀՀ Ազգային ժողովի քննարկմանը ներկայացված ՀՀ 2027թ.-ի պետական բյուջեի նախագծում համապատասխան ցուցանիշները վերանայվել են՝ հիմք ընդունելով «Արմեդ» էլեկտրոնային առողջապահության համակարգում 2026թ․-ի օգոստոսի 31-ի դրությամբ գրանցված բնակչության խմբերի տվյալները։ Հետևաբար, առաջարկում ենք ճշգրտել ներկայացված գումարները, շահառուների թիվն ու դրանց հաշվարկները՝ ապահովելով դրանց համապատասխանությունը ՀՀ 2027թ. պետական բյուջեի նախագծով նախատեսված ցուցանիշներին։
Հաշվի առնելով վերոգրյալը՝ առաջարկում ենք Նախագծի հիմնավորումը և/կամ կից փաստաթղթերը լրացնել նշված փոփոխությունների ֆինանսական ազդեցության հաշվարկներով՝ հստակ տարանջատելով ՀՀ 2027թ. պետական բյուջեի նախագծով արդեն իսկ նախատեսված ծախսերը և առաջարկվող փոփոխությունների հետևանքով հնարավոր լրացուցիչ ֆինանսական պարտավորությունները, հիմնավորելով նաև, որ դրանց իրականացումը հնարավոր է ապահովել ԱՀԱ հիմնադրամի գործող բյուջեի շրջանակներում՝ առանց լրացուցիչ ֆինանսական միջոցների ներգրավման անհրաժեշտության։
3) Նախագծի առանձին դրույթների մասով հայտնում ենք հետևյալը.
ա/ Նախագծի 2-րդ հոդվածով նախատեսվում է Օրենքի 2-րդ հոդվածի 1-ին մասի 12-րդ կետը «էլեկտրոնային» բառից հետո լրացնել «կամ թղթային (պլաստիկ քարտ)» բառերով, որի արդյունքում վկայագիրը կտրամադրվի նաև թղթային (պլաստիկ քարտ) տարբերակով: Հաշվի առնելով, որ պլաստիկ քարտերի թողարկման, բաշխման, կորստի դեպքում կրկնօրինակների տրամադրման և տեխնիկական սպասարկման հետ կապված լրացուցիչ ծախսերը կարող են վարչական և ֆինանսական բեռ առաջացնել Հիմնադրամի համար՝ առաջարկում ենք հանել նշված դրույթը՝ ապահովագրության վկայագրի տրամադրումը թողնելով էլեկտրոնային եղանակով։
բ/ Նախագծի 4-րդ հոդվածի 2-րդ մասով նախատեսվում է Օրենքի 5-րդ հոդվածի 6-րդ մասի 3-րդ կետից հանել բժշկական օգնություն և սպասարկում իրականացնողի համապատասխան ծառայության թողունակության սահմանափակության դեպքով հերթագրման կիրառումը պայմանավորող դրույթը՝ պահպանելով ապահովագրված անձանց համար, բացառությամբ շտապ և անհետաձգելի բժշկական օգնության և սպասարկման ծառայությունների, մինչև վեց ամիս ժամկետով հերթագրման հնարավորությունը։
Հաշվի առնելով, որ նշված փոփոխության արդյունքում հերթագրման կիրառման հիմքերը կարող են ընդլայնվել՝ առաջարկում ենք հիմնավորել գործող սահմանափակումը հանելու անհրաժեշտությունը, ինչպես նաև ներկայացնել փոփոխության ազդեցության գնահատականը՝ ապահովագրված անձանց բժշկական օգնության և սպասարկման հասանելիության, սպասման ժամկետների և Հիմնադրամի ֆինանսական պարտավորությունների հնարավոր փոփոխության տեսանկյունից։
գ/ Նախագծի 9-րդ հոդվածով նախատեսվում է Օրենքի 11-րդ հոդվածում 2-րդ մասի 15-րդ կետը «ընդգրկված» բառից հետո լրացնել «, 200,000 Հայաստանի Հանրապետության դրամ և ավելի աշխատավարձ կամ այլ եկամուտ ունեցող» բառերով։
Այս կապակցությամբ առաջարկում ենք հստակեցնել, որ խոսքը վերաբերում է ամսական 200,000 ՀՀ դրամ և ավելի աշխատավարձ կամ դրան հավասար այլ եկամուտ ունեցող անձանց՝ միաժամանակ սահմանելով «այլ եկամուտ» հասկացության շրջանակը և հստակեցնելով դրա չափի որոշման սկզբունքը, քանի որ առաջարկվող ձևակերպմամբ ԱՀԱ-ի համակարգում ընդգրկվելու հիմք կարող է դիտարկվել այլ եկամուտ ունենալու հանգամանքը՝ անկախ դրա չափից։
դ/ Նախագծի 12-րդ հոդվածով նախատեսվում է Օրենքի 15-րդ հոդվածի 9-րդ և 10-րդ մասերով փոփոխել ապահովագրավճարի վճարման պարտավորությունների կատարման կարգը՝ մասնավորապես, աշխատանքային պայմանագրի գործողության ընթացքում աշխատողին աշխատավարձ չվճարվելու կամ ապահովագրավճարի վճարման համար բավարար չափով աշխատավարձի բացակայության դեպքերում ապահովագրավճարի վճարման պարտավորությունը վերապահելով գործատուին։
Հաշվի առնելով, որ առաջարկվող կարգավորումը կարող է գործատուների համար առաջացնել լրացուցիչ ֆինանսական պարտավորություններ՝ առաջարկում ենք ներկայացնել դրա ֆինանսական ազդեցության գնահատականը, ինչպես նաև հիմնավորել գործատուի կողմից ապահովագրավճարի վճարման պարտավորություն սահմանելու անհրաժեշտությունը՝ հաշվի առնելով նաև այն հանգամանքը, որ համապատասխան ժամանակահատվածում աշխատողին կարող է աշխատավարձ չվճարվել։
Միաժամանակ, Նախագծով առաջարկվող կարգավորումների համաձայն՝ մինչև 200,000 դրամ ամսական եկամուտ ունեցող վարձու աշխատողների ապահովագրավճարի մասնակի վճարման պարտավորությունը գործատուների վրա դրվում է միայն 2027թ.-ի համար։ Հաշվի առնելով, որ նշված կարգավորումը հետագա տարիներին չի նախատեսվում՝ առաջարկում ենք քննարկել գործատուների կողմից նշված խմբի ապահովագրավճարի մասնակի վճարման պարտավորությունը նաև հաջորդող տարիներին պահպանելու նպատակահարմարության հարցը:
ե/ Նախագծի 13-րդ հոդվածով նախատեսվում է Օրենքի 16-րդ հոդվածի 3-րդ մասը լրացնել նոր՝ 4-14-րդ մասերով՝ հետևյալ բովանդակությամբ. (...):
9. Ծանուցումը ստանալուց հետո տասնհինգօրյա ժամկետում որոշումը կարող է բողոքարկվել Հիմնադրամի գլխավոր տնօրենին։  (...):
12. Բողոքը քննվում է գրավոր ընթացակարգով՝ Հիմնադրամի գլխավոր տնօրենի կողմից այն Հիմնադրամ մուտքագրվելուց հետո եռամսյա ժամկետում։ Բողոքի քննության ընթացքում լսումներ չեն իրականացվում։ Բողոքի քննության ընթացքում բողոք ներկայացրած անձը կարող է լրացուցիչ կարգով գրավոր դիրքորոշում ներկայացնել։
13. Բողոքի քննության արդյունքում Հիմնադրամի գլխավոր տնօրենն ընդունում է որոշում՝ 1) բավարարելու բողոքն ամբողջությամբ կամ մասնակիորեն` չեղյալ ճանաչելով որոշումը կամ ընդունելով նոր որոշում կամ 2) մերժում բողոքը՝ որոշումը թողնելով անփոփոխ։
14. Եթե սույն հոդվածի 13-րդ մասի համաձայն, ընդունվել է դրամական միջոցներ վճարելուն պարտավորեցնելու որոշում, ապա այն ուժի մեջ մտնելու պահից համարվում է անբողոքարկելի և ենթակա է կատարման «Կատարողական վարույթի մասին» օրենքի համաձայն»։ 
Նախագծով առաջարկվող կարգավորումներով Հիմնադրամի գլխավոր տնօրենին վերապահվում են ինչպես ապահովագրավճարի գծով պարտավորություն ունեցող անձանց վերաբերյալ որոշումներ ընդունելու, այնպես էլ այդ որոշումների դեմ ներկայացված բողոքները քննելու լիազորություններ։
Արդյունքում՝ բողոքարկման առարկա հանդիսացող որոշման ընդունման և դրա դեմ ներկայացված բողոքի քննության գործառույթները կենտրոնացվում են միևնույն պաշտոնատար անձի՝ Հիմնադրամի գլխավոր տնօրենի մոտ, ինչը կարող է կասկածի տակ դնել բողոքի քննության անաչառությունն ու օբյեկտիվությունը։ Հետևաբար, անհրաժեշտ է քննարկել բողոքների քննության այնպիսի ընթացակարգի սահմանման նպատակահարմարությունը, որը կապահովի բողոքարկման արդյունավետությունը, քննության անաչառությունը և կայացվող որոշման օբյեկտիվությունը։
զ/ Բացի այդ, Նախագծի 13-րդ հոդվածով լրացվող՝ Օրենքի 16-րդ հոդվածի 14-րդ մասում կիրառված «անբողոքարկելի» ձևակերպումը հստակեցման կարիք ունի, քանի որ այն կարող է մեկնաբանվել որպես համապատասխան որոշումը դատական կարգով վիճարկելու հնարավորությունը բացառող դրույթ։
Կարծում ենք, անհրաժեշտ է վերանայել նշված ձևակերպումը՝ բացառելով դատական պաշտպանության իրավունքի սահմանափակման վերաբերյալ տարաբնույթ մեկնաբանությունները։
է/ Առաջարկում ենք Նախագծի 22-րդ հոդվածով Օրենքի 45-րդ հոդվածի 1-ին մասում նոր խմբագրությամբ շարադրվող 6-րդ կետի «բ» ենթակետում «2,400,001» թիվը փոխարինել «2,400,000» թվով՝ հաշվի առնելով, որ մինչև 2,400,000 դրամ շրջանառություն ունեցող անհատ ձեռնարկատերերն ԱՀԱ համակարգում ընդգրկվում են երկրորդ փուլով՝ 2027թ. հունվարի 1-ից։ Միաժամանակ, առաջարկում ենք «պաշտոնական հրապարակման օրվան հաջորդող տարվա» բառերը փոխարինել «2027 թվականի» բառերով՝ կարգավորման կիրառման ժամկետի վերաբերյալ հնարավոր տարընթերցումներից խուսափելու նպատակով։
ը/ Նախագծի 22-րդ հոդվածով Օրենքի 45-րդ հոդվածի 1-ին մասի 6-րդ կետի «դ» ենթակետով նախատեսված՝ Օրենքի 11-րդ հոդվածի 2-րդ մասի 14-րդ կետով սահմանված կարգավիճակ ունեցող անձանց համար Օրենքն ուժի մեջ է մտնելու 2027թ.-ի հունվարի 1-ից: Մինչդեռ Օրենքի 45-րդ հոդվածի 1-ին մասի 7-րդ կետով սահմանվում է, որ նշված խմբերի (Օրենքի 11-րդ հոդվածի 2-րդ մասի 1-13-րդ կետերով սահմանված կարգավիճակ ունեցող բնակչության խմբերում չընդգրկված գյուղատնտեսական անհատական գործունեությամբ զբաղվողներ) համար Օրենքն ուժի մեջ է մտնում 2029թ.-ի հունվարի 1-ից (բացառությամբ ազդակիր բնակավայրի կարգավիճակ ունեցող բնակավայրում հաշվառվածների և նրանց փոխկապակցված անձանց):
Հաշվի առնելով վերը նշված անհամապատասխանությունը՝ առաջարկում ենք հստակեցնել Օրենքի 11-րդ հոդվածի 2-րդ մասի 14-րդ կետով սահմանված անձանց համար համակարգի ներդրման իրական ժամկետը, ինչպես նաև Նախագծով համապատասխան փոփոխություն կատարել նաև Օրենքի 45-րդ հոդվածի 1-ին մասի 7-րդ կետում՝ ապահովելով Նախագծի անցումային դրույթների և Օրենքի ուժի մեջ մտնելու հոդվածների միջև ամբողջական փոխհամաձայնեցվածությունն ու ներդաշնակությունը:
թ/ Նախագծի 22-րդ հոդվածով առաջարկվում է Օրենքի 45-րդ հոդվածի 1-ին մասը լրացնել նոր 9.1-րդ կետով՝ սահմանելով սոցիալապես խոցելի խմբերում ընդգրկված աշխատող քաղաքացիների ապահովագրավճարների վճարման հատուկ դրույքաչափերը։
Հաշվի առնելով, որ նշված կարգավորումն իր բնույթով ժամանակավոր (անցումային) է, առաջարկում ենք այն տեղափոխել և ներառել Օրենքի 46-րդ հոդվածում, որը նախատեսված է ապահովագրավճարների վճարմանն առնչվող անցումային դրույթների համար։
Միաժամանակ, առաջարկում ենք նշված կետի 1-ին պարբերությունից հանել «5-րդ» հղումը, քանի որ այն վերաբերում է անհատ ձեռնարկատերերին և նոտարներին, մինչդեռ տվյալ կարգավորումը վերաբերում է բացառապես հարկային գործակալի (գործատուի) միջոցով վճարում կատարող վարձու աշխատողներին:
ժ/ Նախագծի 23-րդ հոդվածի 2-րդ կետով առաջարկվում է Օրենքի 45-րդ հոդվածը լրացնել 9.1-րդ կետով և սահմանել, որ սույն օրենքի 11-րդ հոդվածի 2-րդ մասի 1-ին կետով (բացառությամբ մինչև 18 տարեկան երեխաների) և 3-11-րդ կետերով սահմանված բնակչության խմբերում ընդգրկված և սույն օրենքի 45-րդ հոդվածի 1-ին մասի 3-րդ, 4-րդ, 5-րդ կետերի համաձայն ապահովագրավճար վճարող անձանց համար 2026թ.-ի դեկտեմբեր ամսվա և հաջորդող տարվա համար վճարման ենթակա են՝
1) հարկային գործակալի կողմից՝ նույն օրենքի 13-րդ հոդվածի 1-ին մասով սահմանված ապահովագրավճարի ամսական դրույքաչափից 6,400 ՀՀ դրամը, եթե անձի աշխատավարձը, ըստ յուրաքանչյուր գործատուի, կազմում է մինչև 200,000 ՀՀ դրամ: Ընդ որում, վճարվող ապահովագրավճարի 2,000 դրամը պահվում է անձի աշխատավարձից, իսկ 4,400 դրամը վճարվում է գործատուի կողմից` սեփական միջոցների հաշվին,
2) հարկային գործակալի կողմից՝ նույն օրենքի 13-րդ հոդվածի 1-ին մասով սահմանված ապահովագրավճարի ամսական դրույքաչափից 4,800 ՀՀ դրամը, եթե անձի աշխատավարձը, 2026թ.-ի դեկտեմբերի 25-ի դրությամբ ներկայացված եկամտային հարկի պարզեցված հաշվարկի համաձայն չի գերազանցել 200,000 ՀՀ դրամը, իսկ 2027թ.-ի հունվար ամսվա կամ հաջորդող ամիսների համար ըստ յուրաքանչյուր գործատուի, կազմում է 200,001-ից մինչև 500,000 ՀՀ դրամ,
3) նույն օրենքի 13-րդ հոդվածի 1-ին մասով սահմանված ապահովագրավճարի ամսական դրույքաչափի հարյուր տոկոսը, եթե անձի աշխատավարձի չափը 200,001 ՀՀ դրամ և ավելի է։
Վերոգրյալի կապակցությամբ, հայտնում ենք, որ ներկայացված ձևակերպումներից պարզ չեն առաջարկությունների նպատակադրումները, աջակցության ենթակա անձանց հստակ շրջանակը և այլն։ Մասնավորապես, պարզ չէ 4,800 ՀՀ դրամը ինչ միջոցներից է վճարվելու, 2026թ.-ի դեկտեմբերի 25-ի դրությամբ որ ամսվա հաշվարկն է հիմք ընդունվելու, արդյոք 200,000 ՀՀ դրամը չգերազանցելու պայմանը դիտարկվելու է ըստ յուրաքանչյուր գործատուի, թե ոչ։
Հաշվի առնելով վերոգրյալը՝ հայտնում ենք, որ առաջարկության վերաբերյալ ամբողջական դիրքորոշում կարող ենք ներկայացնել համապատասխան հստակեցումներ կատարելու պարագայում:
ի/ Նախագծի 23-րդ հոդվածով նախատեսվում է Օրենքի 46-րդ հոդվածը լրացնել նոր 17.1-ին մասով, որով սահմանվում է 2026 թվականի դեկտեմբեր ամսվա և դրան հաջորդող ամիսների համար Օրենքի 9.1-ին մասի 1-ին և 2-րդ կետերում ներառված անձանց ապահովագրավճարների ֆինանսավորման նպատակով պետական բյուջեից Հիմնադրամին համապատասխանաբար ամսական 4,400 և 6,000 դրամ փոխանցելու պարտավորություն՝ Հիմնադրամի հանձնարարագրի հիման վրա, մինչև տվյալ ամսվա 25-ը:
Հաշվի առնելով, որ պետական բյուջեից Հիմնադրամին միջոցների հատկացումն իրականացվում է տվյալ տարվա պետական բյուջեի մասին օրենքով նախատեսված բյուջետային ծրագրերի և միջոցառումների շրջանակում՝ սահմանված բյուջետային ընթացակարգերին համապատասխան՝ ՀՀ առողջապահության նախարարությանը որպես նշված ծրագիր/միջոցառման ԲԳԿ, առաջարկում ենք վերանայել նշված ձևակերպումը՝ այն համապատասխանեցնելով բյուջետային օրենսդրության ընդհանուր սկզբունքներին և ֆինանսավորման կարգին:
լ/ Նախագծի 23-րդ հոդվածով նախատեսվում է Օրենքի 46-րդ հոդվածի 20․2․-րդ մասում «Կառավարության սահմանած կարգով» բառերը փոխարինել «Հիմնադրամի հոգաբարձուների խորհրդի կողմից սահմանված կարգով» բառերով։ Ըստ այդմ՝ սահմանվում է, որ 65 տարին լրացած անհատ ձեռնարկատերերին և նոտարներին ամսական դրույքաչափից ավելի վճարված ապահովագրավճարները վերադարձվում են Հիմնադրամի հոգաբարձուների խորհրդի սահմանած կարգով։
Միաժամանակ, Օրենքի 14-րդ հոդվածի 12-րդ մասով նախատեսված է, որ ապահովագրավճարներն ինքնուրույն վճարողների կամ հարկային գործակալների կողմից հաշվարկված ապահովագրավճարներից ավել փոխանցված կամ ապահովագրավճարի գծով պարտավորության բացակայության դեպքում սխալմամբ կատարված վճարումները վերադարձվում են ՀՀ կառավարության սահմանած կարգով։ Այդ կարգի հաստատման նպատակով մշակվել է նաև ՀՀ կառավարության որոշման նախագիծ, որով նախատեսվում է սահմանել ավել կամ սխալմամբ վճարված ապահովագրավճարների վերադարձի հիմքերը, դիմումների ներկայացման և ուսումնասիրման ընթացակարգերը, ինչպես նաև գումարների վերադարձման մեխանիզմները՝ ինչպես Պետական եկամուտների կոմիտեից, այնպես էլ Հիմնադրամից։ 
Հաշվի առնելով վերոգրյալը՝ առաջարկում ենք պարզաբանել, թե ինչ հիմնավորմամբ է առաջարկվում 65 տարին լրանալու դեպքում ավել վճարված ապահովագրավճարների վերադարձի կարգը սահմանելու լիազորությունը վերապահել Հիմնադրամի հոգաբարձուների խորհրդին, այլ ոչ թե հարցը կարգավորել օրենքի 14-րդ հոդվածի 12-րդ մասի հիման վրա Կառավարության կողմից սահմանվող՝ ապահովագրավճարների վերադարձի կարգի շրջանակում՝ ապահովելով իրավական կարգավորումների միասնականությունը։
Միաժամանակ, առաջարկում ենք քննարկել Օրենքի 46-րդ հոդվածի 9-րդ, 17-րդ, 18-րդ և 20-րդ մասերով սահմանված կարգավորումները (մասնավորապես՝ մինչև 500,000 դրամ աշխատավարձ ունեցողների համար 4,800 դրամ մասնակի սուբսիդավորման, սոցիալական փաթեթի շահառուների համար ամսական 6,000 դրամ ինքնուրույն վճարման, ինչպես նաև աշխատավարձ չհաշվարկվելու կամ չբավարարելու դեպքում ապահովագրավճարը պարտադիր վճարելու պահանջները) ուժը կորցրած ճանաչելու հարցը։
Նշված վերանայումը պայմանավորված է այն հանգամանքով, որ 2027թ.-ի հունվարի 1-ից 200,001-ից մինչև 500,000 ՀՀ դրամ ամսական եկամուտ ունեցող վարձու աշխատողներին սուբսիդիա չի տրամադրվելու, ինչպես նաև վերանում է սոցիալական փաթեթի գործող մեխանիզմը։
Միաժամանակ, հաշվի առնելով, որ Նախագծով առաջարկվող կարգավորումների համաձայն՝ մինչև 200,000 դրամ ամսական եկամուտ ունեցող վարձու աշխատողների համար 4,400 դրամի, իսկ 2027թ.-ի հունվարի 1-ից 200,001–500,000 դրամ ամսական աշխատավարձի միջակայքում ներառված վարձու աշխատողների համար 6,000 դրամի չափով պետական սուբսիդավորման մեխանիզմները նախատեսվում են կիրառել միայն 2027թ.-ին, առաջարկում ենք Նախագծով հստակ սահմանել նշված կարգավորումների կիրառման ժամկետը։

	




1)Ներկայացված նախագծով ծառայությունների կամ հատուցվող ծախսերի ընդլայնման որևէ կարգավորում նախատեսված չէ։  Նախագիծը նպատակ ունի ԱՀԱ ոլորտում գործող բոլոր իրավական ակտերը, ինչպես գործող մեխանիզմները համահունչ դարձնել՝ ապահովելու իրավական որոշակիություն և բացառելու տարընկալումներ, ինչպես և վերացնել գործող մայր օրենքի ներքին հակասությունները, մասնավորապես պլաստիկ քարտի մասով կարգավորումը բխում է գործող օրենքի 6-րդ հոդվածի 2-րդ մասից, չվճարված ապահովագրավճարների արտադատական բռնագանձման մասը փոխարինում է  դատական ընթացակարգերին, որը չափազանց անարդյունավետ, երկարատև ու անկանխատեսելի կարող է լինել, դեղերի գների պետական կարգավորումը նվազագույն ծավալում ներառված դեղերի մասով արդեն իսկ գործում է ՀՀ կառավարության 2025 թվականի դեկտեմբերի 25-ի թիվ 1973-Ն որոշման կարգավորումներով։ Նմանապես, բժշկական ծառայություների համար համավճարի առավելագույն չափ սահմանելու գործիքակազմը արդեն իսկ գործում է, սակայն օրենքում առկա որոշ ձևակերպումային անհստակությունների պատճառով ճշգրտորեն չի արտացոլում առկա մեխանիզմը, նույնը վերաբերում է բժշկական պարագաներին, որոնց առկայությունը նախատեսված  է ՀՀ կառավարության 2025 թվականի դեկտեմբերի 25-ի թիվ 1979-Ն որոշմամբ, սակայն իրավական բացի պատճառով տեղ չի գտել հիմնական իրավական ակտում։
Այսպիսով, օրենքում առաջարկվող փոփոխությունները և լրացումները որևէ կերպ չեն կարող ազդել օրենքով սահմանված ապահովագրավճարի դրույքաչափի փոփոխության, իսկ քանի որ ԱՀԱ համակարգը գործում է վճարված ապահովագրավճարներից կատարվող ծախսերի հիման վրա, հետևաբար դրանք չեն կարող պետական բյուջեի լրացուցիչ ծախսեր նախատեսել։ Պետական բյուջեի համար լրացուցիչ ծախսեր կարող են ավելանալ օրենքով նախատեսված շահառուների խմբում ներառված անձանց թվաքանակի փոփոխությունները՝ հատկապես պետական բյուջեից ամբողջությամբ կամ մասնակի սուբսիդավորվողների մասով։ Սակայն այդ առումով էլ փոփոխությունները էական չեն կարող լինել, որովհետև ամբողջությամբ սուբսիդավորվող նոր խմբեր 2027թվականին չեն ավելանում, իսկ մասնակի սուբսիդավորվողների թվաքանակը զգալիորեն կրճատվելու է, քանի որ վերջիններիս շուրջ 60%-ը արդեն իսկ անցնելու է ամբողջությամբ ապահովագրավճարի դրույքաչափի վճարման։























2) Նախագծով ներկայացված սուբսիդավորման պայմաններն ամբողջովին համապատասխանում են ԱՆ կողմից ներկայացված 2027թ-ի բյուջեի նախագծով նախատեսված միջոցների ծավալին, քանի որ դրանք կատարվել են հաշվարկի կատարման օրվա դրությամբ` տարբեր գերատեսչությունների կողմից վարվող տվյալների բազաներից ստացված տեղեկատվության համաձայն: 



























ա․ Պլաստիկ քարտերի մասով որևէ նոր կարգավորում սահմանված չէ, լրացումը նպատակ ունի կիրառվող հասկացությունը և  գործող օրենքի 6-րդ հոդվածի 2-րդ մասը համահունչ դարձնել և բացառել տարընկալումը։








բ․ տվյալ փոփոխությունը նպատակ ունի ոչ թե սահմանափակումը հանել, այլ Լիազոր մարմնին վերապահել հերթագրման այլ հիմքերի կիրառման հնարավորություն, օրինակ՝  երբ առողջության համընդհանուր ապահովագրության հիմնադրամի բյուջեի շրջանակներում մատուցված ծառայությունների ընդհանուր արժեքը գերազանցում է գործառնական ծախսերի՝ առողջության համընդհանուր ապահովագրության գծով հատուցման հետ կապված ծախսերը, իսկ այս պարագայում հերթագրման հնարավորությունը սահմանափակվում է միայն օրենքով նախատեսված դեպքով։








գ․Ընդունվել է։ Կետը խմբագրվել է










դ․Տվյալ դրույթը ներառվել է հիմք ընդունելով  սոցիալական նախարարական կոմիտեի նիստի  2026 թվական սեպտեմբերի 22-ի թիվ կա/265-2026 կետ 1․1 կետի հանձնարարականը։

















Ընդունելի է, սակայն քանի որ օրենքի համաձայն Լիազոր մարմնի ղեկավարը պետք է Ազգային Ժողովին ներկայացնի յուրաքանչյուր տարվա համար օրենքի փոփոխությունների նախագիծ, առաջարկում ենք այդ հարցը նախատեսել 2027թ-ին Պետական բյուջեի կատարողականի հաշվետվության ժամանակ ԱՆ կողմից ներկայացնելու ընթացքում։


ե․Առաջարկությունն ընդունվել է։ Նախագծում հիշյալ կարգավորումները հանվել են նախագծից։






































զ․Առաջարկությունն ընդունվել է։ Նախագծում հիշյալ կարգավորումները հանվել են նախագծից։







Է․ Ընդունվել է։ նախագծում կատարվել են համապատասխան փոփոխություններ։
















ը․ Ընդունվել է։ նախագծում կատարվել են համապատասխան փոփոխություններ։
























 թ․ Ընդունվել է։ նախագծում կատարվել են համապատասխան փոփոխություններ։
















ժ․ Նախատեսված սուբսիդավորման գումարները վճարվելու են Պետական բյուջեից՝ 2027 թվականի պետական բյուջեի նախագծում այդ մասով նախատեսված սուբսիդավորման գումարներից։ Հարկ ենք համարում նշել, որ 4800 դրամի դեպքում պետական բյուջեից կատարվող սուբսիդավորման գումարի հաշվարկն իրականացվել է 2026թ-ին 200,0 հազար դրամ և ավել ամսեկան աշխատավարձ ստացողների թվաքանակի աճից ելնելով, որը գերազանցում է հունվար ամսվա փաստացի թվաքանակն ավելի քան 60%-ով, մինչդեռ 2027թ-ի համար կանխատեսվել է, որ նրանց թիվը կաճի շուրջ 30%-ով։
































ի․ Ընդունվել է։ Նախագծում կատարվել է համապատասխան փոփոխություն։





















լ․Նախատեսվում է գործընթացն իրականացնել Օրենքի 14-րդ հոդվածի 8-րդ մասի կարգավորումների համաձայն, ինչպես ներկայում կատարվում է ավել վճարված այլ դեպքերի՝ ֆիզիկական անձանց վերադարձի համար։ Իսկ Օրենքի 14-րդ հոդվածի 12-րդ մասը կարգավորում է սխալ վճարումների կամ իրավաբանական անձանց կամ ձեռնարկատերերի կողմից ավել կատարված վճարումների հետվերադարձի հետ կապված հարաբերությունները։


























Ընդունվել է։ Կատարվել է համապատասխան փոփոխություն։















Ընդունվել է։ Սահմանվել է հստակ ժամկետ։


	ՀԱՅԱՍՏԱՆԻ ԳՈՐԾԱՏՈՒՆԵՐԻ ՀԱՆՐԱՊԵՏԱԿԱՆ ՄԻՈՒԹՅՈՒՆ
	N 

	I «Առողջության համընդհանուր ապահովագրության մասին» օրենքում փոփոխություններ և լրացումներ կատարելու մասին» օրենքի նախագծի վերաբերյալ

	

	1․ Նախագծի 9-րդ հոդվածի համաձայն՝ Օրենքի 11-րդ հոդվածի 2-րդ մասի 15-րդ կետում ընդգրգվելու են Օրենքի 11-րդ հոդվածի 2-րդ մասի 11-14-րդ կետերով սահմանված կարգավիճակ ունեցող բնակչության խմբերում ներառված, 200 000 ՀՀ դրամ և ավելի աշխատավարձ կամ այլ եկամուտ ունեցող անձանց ՀՀ ռեզիդենտ փոխկապակցված անձինք՝ կամավոր կարգով՝ համաձայն նույն հոդվածի 4-րդ մասի պահանջների: Արդյունքում կամավորության սկզբունքով չեն կարող օգտվել 200 000 ՀՀ դրամից ցածր աշխատավարձ կամ այլ եկամուտ ունեցող անձանց ՀՀ ռեզիդենտ փոխկապակցված անձինք, ինչը, կարծում ենք, հիմնավոր մոտեցում չէ և ենթակա է վերանայման:

	1․Չի ընդունվել։
Առաջարկվող կարգավորումը համարում ենք հիմնավորված և նպատակահարմար, քանի որ այն ուղղված է առողջության համընդհանուր ապահովագրության համակարգում կամավոր ընդգրկման հնարավորության սահմանմանը՝ հաշվի առնելով ապահովագրավճարի վճարման ֆինանսական բեռը։ Մասնավորապես, 200 000 ՀՀ դրամ և ավելի աշխատավարձ կամ այլ եկամուտ ունենալու չափանիշի սահմանումը հնարավորություն է տալիս կամավոր ապահովագրության մեխանիզմը կիրառել որոշակի եկամտային կարողություն ունեցող անձանց շրջանակում՝ ապահովելով ապահովագրավճարի վճարման պարտավորության ստանձնման համար անհրաժեշտ ֆինանսական նախադրյալների առկայությունը։ Միաժամանակ, քանի որ փոխկապակցված անձանց ապահովագրությունը նախատեսվում է կամավոր սկզբունքով, իսկ ապահովագրավճարն ամբողջությամբ վճարվում է դիմում ներկայացնող անձի կողմից, անհրաժեշտ է ապահովել, որ այդ մեխանիզմի կիրառումը չհանգեցնի ապահովագրավճարի վճարման պարտավորությունների անկանխատեսելի ընդլայնման։
Հարկ է հավելել, որ հոդվածը լրամշակվել է, նախատեսվել են նոր իրավակարգավորումներ։

	2․ Նախագծի 12-րդ հոդվածի համաձայն՝ Օրենքի 15-րդ հոդվածում լրացվող նոր՝ 10․1-ին մասի 2-րդ կետով, սահմանվում է, որ եթե մինչև երեք տարեկան երեխայի խնամքի արձակուրդ գնալու պահին չի լրացել ապահովագրավճարի վճարման ենթակա տասներկուերորդ ամիսը, ապա հարկային գործակալ հանդիսացող գործատուն կամ հարկային գործակալի պարտականություններից ազատված գործատուն պարտավոր է օրենքի համաձայն վճարել ապահովագրավճարը՝ մինչև ապահովագրավճարի վճարման ենթակա տասներկուերորդ ամիսը լրանալը։ Նման պահանջ առաջանալիս պարզ չէ, թե գործատուն ինչպես պետք է որոշի ապահովագրավճարի վճարման ենթակա 12-րդ ամիսը (որ ամսին է այն լրանում)՝ հաշվի առնելով, որ տարբեր աշխատողների համար ապահովագրավճարի վճարման ենթակա առաջին ամիսը կարող է տարբեր լինել։

	2․ Ընդունվել է։ Կատարվել է փոփոխություն։

	3․ Նախագծի 22-րդ հոդվածի համաձայն՝
1) Օրենքի 45-րդ հոդվածի 1-ին մասի 6-րդ կետը շարադրվում է նոր խմբագրությամբ, որի «ա» համաձայն՝ Օրենքի 11-րդ հոդվածի 2-րդ մասի 11-րդ կետով սահմանված կարգավիճակ ունեցող և 2026 թվականի դեկտեմբերի 25-ի դրությամբ հարկային մարմին ներկայացված եկամտային հարկի ամսական (պարզեցված) հաշվարկներով յուրաքանչյուր գործատուից 1-ից մինչև 200 000 ՀՀ դրամ աշխատավարձ ունեցող և 11-րդ և 12-րդ կետերով ապահովագրված անձ չհանդիսացող անձանց համար օրենքն ուժի մեջ է մտնում 2027 թվականի հունվարի 1-ից և տարածվում է 2026 թվականի դեկտեմբեր ամսվա և դրան հաջորդող ամիսների աշխատավարձի վրա։
Այս համատեքստում օրենսդրորեն հստակեցման կարիք ունի այն հարցը, թե երբ է Օրենքն ուժի մեջ մտնում այն ֆիզիկական անձանց համար, որոնց հետ աշխատանքային պայմանագիրը կնքվել է 2027 թվականի ընթացքում:
2) Օրենքի 45-րդ հոդվածի 1-ին մասի նոր խմբագրությամբ 6-րդ կետի «բ» ենթակետի համաձայն՝ Օրենքի 11-րդ հոդվածի 2-րդ մասի 12-րդ կետով սահմանված կարգավիճակ ունեցող և 2025 թվականի համար ներկայացված միկրոձեռնարկատիրության սուբյեկտի իրացման շրջանառության վերաբերյալ հաշվետվության և (կամ) շրջանառության հարկի հաշվարկներում և (կամ) շահութահարկի հաշվարկում 1-ից մինչև 2 400 001 Հայաստանի Հանրապետության դրամ և ավելի համախառն եկամուտ (իրացման շրջանառություն) հայտարարագրած անձանց համար օրենքն ուժի մեջ է մտնում պաշտոնական հրապարակման օրվան հաջորդող տարվա հունվարի 1-ից: Եթե հունվարի 1-ի դրությամբ սույն օրենքի 11-րդ հոդվածի 2-րդ մասի 12-րդ կետով սահմանված կարգավիճակ ունեցող անձի գործունեությունը դադարեցված է (ներկայացված է գործունեությունը դադարեցնելու մասին հայտարարություն), ապա այդ անձի համար սույն օրենքն ուժի մեջ է մտնում գործունեությունը վերսկսելու (գործունեությունը վերսկսելու մասին հայտարարության մեջ նշված) օրվան հաջորդող ամսվա 1-ից և տարածվում է այդ ամսվանից վճարվող ապահովագրավճարների վրա:
Այս մասով նույնպես առաջարկում ենք հստակեցնել, թե ե՞րբ է Օրենքն ուժի մեջ մտնում այն անհատ ձեռնարկատերերի և նոտարների համար, որոնք հաշվառվել և գործունեություն են սկսել իրականացնել 2027 թվականի ընթացքում:
3) Օրենքի 45-րդ հոդվածի 1-ին մասի նոր խմբագրությամբ 6-րդ կետի «գ» կետում նշված է Օրենքի 11-րդ հոդվածի 2-րդ մասի 13-րդ կետով սահմանված կարգավիճակ ունեցող անձանց համար 2025 թվականի համար ներկայացված իրացման շրջանառության վերաբերյալ հաշվետվության և (կամ) շրջանառության հարկի հաշվարկներում և (կամ) շահութահարկի հաշվարկում վարձակալական վճարի, տոկոսի, շահաբաժնի, ռոյալթիի, քաղաքացիաիրավական պայմանագրերի շրջանակում աշխատանքների կամ ծառայությունների դիմաց հայտարարագրած վարձատրության հանրագումարը տարեկան 2 400 000 ՀՀ դրամ և ավելի հայտարարագրած անձանց, որոնց համար սույն օրենքն ուժի մեջ է մտնում 2027 թվականի հունվարի 1-ից:
Քանի որ Օրենքի 11-րդ հոդվածի 2-րդ մասի 13-րդ կետով սահմանված կարգավիճակ ունեցող անձինք վերոնշյալ հաշվարկները չեն ներկայացնում, այլ ներկայացնում են եկամտային հարկի տարեկան հաշվարկ (հայտարարագիր), հետևաբար նշված կետն անհրաժեշտ է ամբողջությամբ վերանայել:

	3.
1)Լրացուցիչ կարգավորման անհրաժեշտությունը բացակայում է, քանի որ ըստ կարգավորման այն տարածվելու է նաև 2026 թվականի դեկտեմբեր ամսվա և դրան հաջորդող ամիսների աշխատավարձի վրա։








2)Նմանապես և 2027 թվականին հաշվառվող և գործունեություն սկսող անհատ ձեռնարկատերերի և նոտարների մասով անհրաժեշտություն չկա հատուկ կարգավորումներ սահմանել, քանի նրանց մասով ապահովագրված անձի կարգավիճակ ձեռք բերելու և ապահովագրավճարների մասով դրույթները իրականացվելու են սահմանված ընթացակարգով։






















3) առաջարկության հիման վրա դրույթը հստակեցվել է։

	4․ Նախագծի 22-րդ հոդվածի 2–9-րդ կետերը վերաբերում են Օրենքի 46-րդ հոդվածին, այնինչ դրանք ներառվել են 45-րդ հոդվածի փոփոխությունների բաժնում, որն ընդամենը 2 մաս ունի։
	4․Նախագծի լրամշակման փուլում կատարվել են համապատասխան փոփոխություններ։

	5․ Նախագծով սահմանված նոր՝ 9․1 մասի համաձայն՝ Օրենքի 11-րդ հոդվածի 2-րդ մասի 1-ին կետով (բացառությամբ մինչև 18 տարեկան երեխաների) և 3-11-րդ կետերով սահմանված բնակչության խմբերում ընդգրկված և սույն օրենքի 45-րդ հոդվածի 1-ին մասի 3-րդ, 4-րդ, 5-րդ կետերի համաձայն ապահովագրավճար վճարող անձանց համար 2026 թվականի դեկտեմբեր ամսվա և հաջորդող տարվա համար վճարման ենթակա են՝
1) հարկային գործակալի կողմից՝ սույն օրենքի 13-րդ հոդվածի 1-ին մասով սահմանված ապահովագրավճարի ամսական դրույքաչափից 6400 Հայաստանի Հանրապետության դրամը, եթե անձի աշխատավարձը, ըստ յուրաքանչյուր գործատուի, կազմում է մինչև 200 000 Հայաստանի Հանրապետության դրամ: Ընդ որում, վճարվող ապահովագրավճարի 2000 դրամը պահվում է անձի աշխատավարձից, իսկ 4400 դրամը վճարվում է գործատուի կողմից` սեփական միջոցների հաշվին:
2) հարկային գործակալի կողմից՝ սույն օրենքի 13-րդ հոդվածի 1-ին մասով սահմանված ապահովագրավճարի ամսական դրույքաչափից 4800 ՀՀ դրամը, եթե անձի աշխատավարձը, 2026 թվականի դեկտեմբերի 25-ի դրությամբ ներկայացված եկամտային հարկի պարզեցված հաշվարկի համաձայն չի գերազանցել 200 000 Հայաստանի Հանրապետության դրամը, իսկ 2027 թվականի հունվար ամսվա կամ հաջորդող ամիսների համար ըստ յուրաքանչյուր գործատուի, կազմում է 200 001-ից մինչև 500 000 Հայաստանի Հանրապետության դրամ:
3) սույն օրենքի 13-րդ հոդվածի 1-ին մասով սահմանված ապահովագրավճարի ամսական դրույքաչափի հարյուր տոկոսը, եթե անձի աշխատավարձի չափը 200 001 Հայաստանի Հանրապետության դրամ և ավելի է։
Մինչև 200,000 ՀՀ դրամ աշխատավարձ ստացող անձանց համար նախատեսված 4,400 կամ 4,800 ՀՀ դրամ ապահովագրավճարը գործատուի վրա դնելու կարգավորումը գտնում ենք ոչ նպատակահարմար։ Տնտեսավարողների համար լրացուցիչ ֆինանսական բեռի ավելացումը կարող է բացասաբար անդրադառնալ վերջիններիս աշխատանքի արտադրողականության և մրցունակության վրա, ինչպես նաև պարունակում է գործատուի կողմից վարձու աշխատողին վճարվող աշխատավարձը նվազեցնելու ռիսկեր։ Հաշվի առնելով, որ պետական բյուջեի եկամուտները ձևավորվում են գործատուների վճարած հարկերից, առաջարկում ենք նշված խմբի ապահովագրավճարների ֆինանսավորումն իրականացնել պետական բյուջեի միջոցների հաշվին։

	5․Չի ընդունվել։
Առարկությունը հիմնավոր չէ, քանի որ Նախագծով առաջարկվող կարգավորումը նպատակ ունի ապահովել առողջության համընդհանուր ապահովագրության համակարգի ֆինանսավորման կայունությունը՝ ապահովագրավճարի վճարման պարտավորությունը բաշխելով աշխատողի և գործատուի միջև՝ հաշվի առնելով աշխատողի եկամտի չափը։ Գործատուի կողմից ապահովագրավճարի մի մասի վճարման նախատեսումը պայմանավորված է ոչ միայն ապահովագրված անձանց ֆինանսական բեռը մեղմելու, այլև ապահովագրական համակարգի ներդրման և գործունեության ընթացքում ֆինանսական պարտավորությունների բաշխման անհրաժեշտությամբ։
Ընդ որում, առաջարկվող կարգավորումը չի ենթադրում ապահովագրավճարի ամբողջական վճարման պարտավորության փոխանցում գործատուին, այլ սահմանում է նրա մասնակցության չափը՝ տարբերակված ըստ աշխատողի աշխատավարձի չափի և Նախագծով նախատեսված պայմանների։ Այս մոտեցումը թույլ է տալիս համատեղել աշխատողի մասնակցությունը ապահովագրավճարի վճարմանը գործատուի համաֆինանսավորման հետ՝ միաժամանակ նվազեցնելով ցածր աշխատավարձ ստացող անձանց վրա ապահովագրավճարի ամբողջական չափով վճարման հնարավոր ազդեցությունը։ Այսպիսով, եթե մինչև 2027 թվականի հունվարի 1_ը աշխատողի աշխատավարձը մինչև 200 000 դրամ էր կազմում, իսկ 2027թ_ի որևէ ամսում գերազանցում է 200 000 դրամը, ապա գործատուի կողմից 4400
Դրամ վճարելու պարտավորությունը դադարում է և 4800 դրամ պահվում է աշխատողից, իսկ պետության կողմից տրվող սուբսիդավորումը 4400 դրամից դառնում է 6000 դրամ:

	Առաջարկում ենք, որ Նախագծով սահմանված նոր 9․1 մասում նշված օրենքի 45-րդ հոդվածի 1-ին մասի 3-րդ, 4-րդ, 5-րդ կետերից 5-րդ կետի փոխարեն նշվի 6-րդ կետի «ա» ենթակետը, քանի որ Օրենքի 45-րդ հոդվածի 1-ին մասի 5-րդ կետը վերաբերում է անհատ ձեռնարկատերերին և նոտարներին։

	Ընդունվել է։ Նախագծում կատարվել է համապատասխան փոփոխություն։

	Նախագծով սահմանված նոր 9․1 մասի 2-րդ կետի կարգավորումների համաձայն՝ եթե գործատուն 2027 թվականի հունվարի 1-ից հետո աշխատողի աշխատավարձը բարձրացնի 200 000 ՀՀ դրամից, ստիպված է լինելու իր հաշվին վճարել ավելի բարձր ապահովագրավճար, ինչի արդյունքում նշված կարգավորումը կխոչընդոտի աշխատավարձերի բարձրացմանը:

	Չի ընդունվել։
Նշված կետով սահմանված 4800 դրամը վճարվում է աշխատողի աշխատավարձից և գործատուի վրա լրացուցիչ ֆինանսական բեռ չի դրվում։ Սույն դեպքում, ընդհակառակը, խրախուսվում է աշխատավարձի բարձր շեմի սահմանումը։

	Բացի այդ օրենսդրական կարգավորման անհրաժեշտություն ունի նաև այն դեպքը, երբ աշխատողն աշխատում է համատեղությամբ, և ապահովագրավճարների մի մասը վճարվելու է երկու գործատուների սեփական միջոցներից։ Նշված դեպքում հարց է առաջանում, թե ապահովագրավճարի ամսական դրույքաչափից գործատուի հաշվին ավելի կատարված վճարումները ու՞մ են վերադարձվելու։

	Չի ընդունվել։
Նշված հարցի լրացուցիչ օրենսդրական կարգավորման անհրաժեշտությունը հիմնավորված չէ, քանի որ «Առողջության համընդհանուր ապահովագրության մասին» օրենքի 13-րդ հոդվածի 7-րդ և 8-րդ մասերն արդեն սահմանում են ապահովագրավճարի ամսական դրույքաչափից ավելի կատարված վճարումների վերադարձ շահառուին, իսկ Հիմնադրամի Հոգաբարձուների խորհրդի որոշմամբ սահմանված է հետ վերադարձի կարգը։ Հետևաբար, համատեղությամբ աշխատելու և երկու գործատուների կողմից ապահովագրավճարների վճարման դեպքում գերավճարի վերադարձի հարցը արդեն իսկ լուծվել է գործող կարգավորումների շրջանակում»։


	ԱՇԽԱՏԱՆՔԻ ԵՎ ԲԱՐԵԿԵՑՈՒԹՅԱՆ ՆԱԽԱՐԱՐՈՒԹՅՈՒՆ

	

	1. Նախագծի 11-րդ հոդվածի 2-րդ կետով Օրենքի 14-րդ հոդվածի 3-րդ և 4-րդ մասերում «մինչև ապահովագրավճար վճարողի կարգավիճակ ստանալու ամսվան հաջորդող յուրաքանչյուր ամսվա 20-ը» բառերը փոխարինվում են «ապահովագրավճար վճարողի կարգավիճակ ստանալու ամսվան հաջորդող յուրաքանչյուր ամսվա 1-ից մինչև 20-ը» բառերով։ Հարկ է այս մասով ընդգծել, որ «մինչև ապահովագրավճար վճարողի կարգավիճակ ստանալու ամսվան հաջորդող յուրաքանչյուր ամսվա 20-ը» բառերը կիրառվում են նաև Նախագծի նույն հոդվածի 3-րդ կետով՝ Օրենքի 14-րդ հոդվածի 5-րդ և 6-րդ մասերի նոր խմբագրությամբ շարադրվող տարբերակներում։ Այս մասով առաջարկվում է կիրառել միասնական տարբերակ։
	Նախագծի նշված հոդվածի մասերը խմբագրվել և համապատասխանեցվել են։


	2. Նախագծի 2-րդ կետում առաջարկվում է հստակեցնել, թե ապահովագրավճարը որ ամսվանից սկսված է վճարվելու ապահովագրված անձի կողմից (ոչ միայն իր, այլև իր կողմից որպես փոխկապակցված անձ ապահովագրած անձի համար), օրինակ, այս դեպքում հստակ չէ այն, թե վարձու աշխատողի աշխատանքային պայմանագիրը որևէ ամսվա ընթացքում (օրինակ ամսվա 5-ին կամ 27-ին կամ այլ ամսաթվի) լուծվելու դեպքում տվյալ ամսվա համար ապահովագրավճարը ով է վճարելու հարկային գործակալը, թե ապահովագրված անձը։

	Նախագծի 11-րդ հոդվածի 2-րդ մասով նախատեսվել է 15-րդ հոդվածը լրացնել նոր 10.1-րդ մասով՝ հետևյալ բովանդակությամբ․
«10.1 Աշխատանքից ազատվող վարձու աշխատողի 2 ամիսներ ապահովագրավճարի վճարումը իրականացնում է գործատուն՝ ապահովագրված անձի կարգավիճակի առկայության դեպքում, եթե ապահովագրված անձի կարգավիճակի առկայության ամբողջ ժամանակահատվածում աշխատողն աշխատանքի չի անցնում այլ հարկային գործակալ հանդիսացող գործատուի կամ հարկային գործակալի պարտականություններից ազատված  գործատուի մոտ»։

	3. Նախագծի 12-րդ հոդվածի 3-րդ կետով Օրենքի 15-րդ հոդվածում լրացվող նոր 10.1-ին մասում նախատեսել լրացուցիչ կետ, որով կկարգավորվեն վարձու աշխատողի, այդ թվում՝ հանրային ծառայության մեջ գտնվող անձի նկատմամբ կալանքը կամ տնային կալանքը որպես խափանման միջոց կիրառելու դեպքերը՝ հաշվի առնելով Հայաստանի Հանրապետության աշխատանքային օրենսգրքի 108.1-ին և 108.2-րդ հոդվածներով սահմանված կարգավորումները։

	3.Տվյալ հարցն արդեն իսկ կարգավորված է նախագծի հոդված 11-ով փոփովող օրենքի 15-րդ հոդվածի  10-րդ մասով։


	4. Հաշվի առնելով այն հանգամանքը, որ Նախագծի 13-րդ հոդվածով Օրենքի 16-րդ հոդվածում լրացվում են առողջության համընդհանուր ապահովագրավճարներ վճարողների պատասխանատվությանը վերաբերող կարգավորումներ, որոնց համաձայն՝ ապահովագրավճարի գծով չմարված պարտավորություն ունեցող անձանց ուղարկվելու են համապատասխան ծանուցումներ՝ «Ինտերնետով հրապարակային և անհատական ծանուցման մասին» օրենքով սահմանված կարգով, առաջարկվում է նախատեսել պարտավորության վերաբերյալ ծանուցումը նաև ԱՐՄԵԴ համակարգի միջոցով ուղարկելու հնարավորություն՝ ի լրումն նշված օրենքով սահմանված ծանուցման եղանակների։ Նման կարգավորումը կնպաստի անձանց պատշաճ իրազեկմանը՝ հաշվի առնելով այն հանգամանքը, որ գործնականում անձինք կարող են պարբերաբար չհետևել անհատական ծանուցումների համար նախատեսված էլեկտրոնային հարթակներին, այդ թվում՝ նշված օրենքով նախատեսված պաշտոնական էլեկտրոնային փոստին։ Բացի այդ, առաջարկվում է Նախագծի 13-րդ հոդվածով նախատեսվող երեք ամսվա ժամկետի համար սահմանել տվյալ ժամկետում չներառվող որոշակի հարգելի ժամանակահատվածներ, օրինակ, աշխատանքից ազատված անձի հիվանդ լինելու (ժամանակավոր անաշխատունակության մեջ գտնվելու) ժամանակահատվածը։

	4․Հիշյալ կարգավորումները ընդհանրապես հանվել են նախագծից։

	5. Նախագծի 13-րդ հոդվածով Օրենքի 16-րդ հոդվածում լրացվող 9-րդ և 12-րդ մասերով նախատեսվում է, որ որոշման դեմ բողոքը ներկայացվում է Հիմնադրամի գլխավոր տնօրենին, իսկ 8-րդ մասի համաձայն՝ հենց գլխավոր տնօրենն է ընդունում դրամական միջոցներ վճարելուն պարտավորեցնելու մասին որոշումը։ Այսինքն որոշումն ընդունող և դրա դեմ բողոքը քննող անձը նույն պաշտոնատար անձն է։ Սա կարող է խնդրահարույց լինել բողոքի քննության օբյեկտիվության և արդյունավետության տեսանկյունից։ Ուստի առաջարկվում է վերանայլե համապատասխան կարգավորումները:
Միաժամանակ, առաջարկվում է վերանայել Նախագծի 13-րդ հոդվածով Օրենքի 16-րդ հոդվածում լրացվող 14-րդ մասով նախատեսվող՝ որոշման անբողոքարկելիության վերաբերյալ կարգավորումը՝ հնարավորություն տալով անձին որոշման հետ համաձայն չլինելու դեպքերում՝ դիմելու դատական պաշտպանության:

	5․Նախագիծը նշված մասով խմբագրվել է և հիշյալ կարգավորումն ընդհանրապես հանվել է նախագծից։

	6. Առաջարկվում է Օրենքի 16-րդ հոդվածով նախատեսվող՝ առողջության համընդհանուր ապահովագրավճարների գծով պարտավորությունների կատարման և չմարված պարտավորությունների գանձման կարգավորումներում սահմանել որոշակի բացառություններ այն դեպքերի համար, երբ ֆիզիկական անձի սոցիալական վիճակով պայմանավորված՝ ապահովագրավճարի գծով պարտավորությունը մարելու անհնարինություն է առաջացել՝ նախատեսելով այդ պարտավորությունների մարման՝ ՀՀ պետական բյուջեից սուբսիդավորման հնարավորություն։ Մասնավորապես, նման իրավիճակ կարող է առաջանալ մինչև 200 000 ՀՀ դրամ աշխատավարձ ստացող վարձու աշխատողի աշխատանքային պայմանագիրը լուծվելու դեպքում, երբ մինչև աշխատանքային հարաբերությունների դադարեցումը նրա համար ապահովագրավճարի ամսական վճարման պարտավորությունը կատարվել է աշխատողի և գործատուի մասնակցությամբ, այդ թվում՝ աշխատողի կողմից ամսական 2 000 ՀՀ դրամ վճարելու, իսկ գործատուի կողմից՝ Նախագծի անցումային դրույթներով նախատեսված դեպքերում ամսական 4 400 կամ 4 800 ՀՀ դրամ վճարելու միջոցով։ Աշխատանքային պայմանագրի լուծումից հետո գործատուի կողմից վճարումների դադարեցման հետևանքով ապահովագրավճարի հետագա վճարման պարտավորությունն ամբողջությամբ կրում է աշխատանքից ազատված անձը, որը սոցիալական անբավարար միջոցների պատճառով կարող է ի վիճակի չլինել կատարելու այդ պարտավորությունը։Նման խնդիր կարող է առաջանալ նաև ֆիզիկական անձանց այլ խմբերի դեպքում, այդ թվում՝ քաղաքացիաիրավական բնույթի պայմանագրերով ծառայություններ մատուցող անձանց, գյուղատնտեսական անհատական գործունեությամբ զբաղվող անձանց, ինչպես նաև Նախագծով որպես առանձին խումբ նախատեսվող՝ մարդատար-տաքսի ավտոմոբիլներով ուղևորափոխադրումներ իրականացնող վարորդների նկատմամբ:
Հաշվի առնելով վերոգրյալը՝ առաջարկվում է Օրենքի 16-րդ հոդվածում նախատեսել համապատասխան առանձնահատկություններ և բացառություններ՝ սահմանելով սոցիալական վիճակի գնահատման հստակ չափանիշներ և ընթացակարգեր, որոնց հիման վրա հնարավոր կլինի որոշել չմարված պարտավորությունների՝ ՀՀ պետական բյուջեից սուբսիդավորման ենթակա լինելու հանգամանքը։

	6․Չի ընդունվել։ Նման կարգավորում նախատեսող ֆինանսական հաշվարկներ և վիճակագրություն առկա չէ, ուստի և այս փուլում նման օրենսդրական փոփոխությունների առաջարկ չի կարող կատարվել։

	7. 20-րդ հոդվածի 3-րդ կետում «կնքում է» բառից հետո լրացնել «որոշակի ժամկետով» բառերը։

	7․Ընդունվել է, կատարվել է համապատասխան փոփոխություն։

	8. Նախագծի 22-րդ հոդվածի 1-ին կետի «դ» պարբերությամբ նախատեսվում է, որ Օրենքի 11-րդ հոդվածի 2-րդ մասի 14-րդ կետով սահմանված կարգավիճակ ունեցող և 2026 թվականի դեկտեմբերի 25-ի դրությամբ հարկային մարմին ներկայացված պետական տուրքի վճարման վերաբերյալ տվյալներ ունեցող, ինչպես նաև մարդատար-տաքսի ավտոմոբիլներով ուղևորափոխադրումներ իրականացնող ֆիզիկական անձանց (վարորդների) համար, որոնք միացել են հարկային մարմնի էլեկտրոնային համակարգին և յուրաքանչյուր պատվերի իրականացման դեպքում պատվիրատուին տրամադրում են պատվերի վճարման վերաբերյալ էլեկտրոնային հսկիչ դրամարկղային մեքենայի էլեկտրոնային կտրոն կամ ուղևորափոխադրումներն իրականացնում են ուղևորափոխադրման ծառայության էլեկտրոնային հարթակի միջոցով, Օրենքն ուժի մեջ է մտնելու 2027 թվականի հունվարի 1-ից։ Նշված դրույթում «և» շաղկապի կիրառումը կարող է հանգեցնել այնպիսի մեկնաբանության, որ 2026 թվականի դեկտեմբերի 25-ի դրությամբ հարկային մարմին ներկայացված պետական տուրքի վճարման վերաբերյալ տվյալներ ունեցող և մարդատար-տաքսի ավտոմոբիլներով ուղևորափոխադրումներ իրականացնող ֆիզիկական անձանց՝ առողջության համընդհանուր ապահովագրության համակարգում ընդգրկվելու համար պարտադիր պայման է նաև Օրենքի 11-րդ հոդվածի 2-րդ մասի 14-րդ կետով սահմանված կարգավիճակի առկայությունը։ Մինչդեռ նշված կարգավիճակը վերաբերում է գյուղատնտեսական անհատական գործունեությամբ զբաղվող անձանց։ Հետևաբար, հնարավոր տարընկալումներից խուսափելու և կարգավորման նպատակը հստակ արտահայտելու համար առաջարկվում է համապատասխան դրույթում «և» շաղկապը փոխարինել «, ինչպես նաև» բառերով՝ ապահովելով, որ մարդատար-տաքսի ավտոմոբիլներով ուղևորափոխադրումներ իրականացնող ֆիզիկական անձանց (վարորդների) առողջության համընդհանուր ապահովագրության համակարգում ընդգրկվելը կախված չլինի նաև գյուղատնտեսական անհատական գործունեությամբ զբաղվող անձի կարգավիճակ ունենալու հանգամանքից։
Բացի այդ, առաջարկվում է 2026 թվականի դեկտեմբերի 25-ի դրությամբ հարկային մարմին ներկայացված պետական տուրքի վճարման վերաբերյալ տվյալներ ունեցող և մարդատար-տաքսի ավտոմոբիլներով ուղևորափոխադրումներ իրականացնող ֆիզիկական անձանց համար (վարորդներ) առողջության համընդհանուր ապահովագրության համակարգում ընդգրկելու համար նախատեսել տարեկան եկամտի նվազագույն շեմ, որը գերազանցելու դեպքում նոր վերջիններս պարտավորություն ունենան 100 տոկոսով մարելու ամսական 10800 դրամ ապահովագրավճարը, իսկ չգերազանցելու դեպքում՝ վերջիններիս ընդգրկել առողջապահության համընդհանուր ապահովագրության համակարգում՝ որոշակի մասը ՀՀ պետական սուբսիդավորման կամ ապահովագրավճարի վճարման այլ տարբերակով վճարելով կամ նրանց ընդգրկել համակարգում փուլային տարբերակով:

	8․Ընդունվել է, կատարվել է համապատասխան փոփոխություն։

	9. Նախագծի 22-րդ հոդվածով Օրենքի 45-րդ հոդվածում լրացվող 9.1-ին մասի 3-րդ կետում առաջարկվում է «200 001» թիվը փոխարինել «500 001» թվով՝ ապահովելու համար նույն մասի 2-րդ և 3-րդ կետերով նախատեսված կարգավորումների միջև համահունչությունը։ Մասնավորապես, նույն մասի 2-րդ կետով 200 001-ից մինչև 500 000 ՀՀ դրամ աշխատավարձ ստացող անձանց մասով նախատեսվում է առանձնահատուկ կարգավորում, որի համաձայն՝ հարկային գործակալի կողմից Օրենքի 13-րդ հոդվածի 1-ին մասով սահմանված ապահովագրավճարի ամսական դրույքաչափից 4 800 ՀՀ դրամը փոխանցվում է սահմանված կարգով։ Հետևաբար, 3-րդ կետում «200 001» թվի պահպանումը կարող է հանգեցնել նույն աշխատավարձային միջակայքի նկատմամբ տարբեր կարգավորումների միաժամանակյա կիրառման։ Միաժամանակ, հարկ է նկատի ունենալ, որ 500 001 ՀՀ դրամ և ավելի աշխատավարձ ստացող անձանց համար ապահովագրավճարն ամբողջությամբ վճարելու վերաբերյալ կարգավորումը նախատեսված է Օրենքի 46-րդ հոդվածի 9-րդ մասի 2-րդ կետով, որի գործողությունը սահմանափակված է 2025 և հաջորդող՝ 2026 թվականներով։
Հաշվի առնելով վերոգրյալը՝ առաջարկվում է հստակեցնել նշված դրույթների փոխկապակցվածությունը և Օրենքի 45-րդ հոդվածում լրացվող 9.1-ին մասի 3-րդ կետում «200 001» թիվը փոխարինել «500 001» թվով՝ միաժամանակ ապահովելով, որ առաջարկվող կարգավորումը համապատասխանի ապահովագրավճարի վճարման՝ համապատասխան ժամանակահատվածի համար գործող իրավական ռեժիմին։ 

	9․Նախագծի նշված հոդվածը լրամշակվել է, նախատեսվել է նոր իրավակարգավորում 500 001 Հայաստանի Հանրապետության դրամ և ավելի աշխատավարձ ստացողների համար։


	10․Նախագծի 4-րդ հոդվածի 1-ին կետում սահմանել առանց նոտարական վավերացման լիազորագիր ներկայացնելու հնարավորություն։

	10․ Չի ընդունվել, նկատի ունենալով որ հիշյալ հարաբերությունների կարգավորումն իրականացվում է՝ հիմք ընդունելով ՀՀ կառավարության ՀՀ կառավարության 2019 թվականի օգոստոսի 15-ի N 1080-Ն որոշմամբ։


	11․Հիմք ընդունելով 23.01.2026 թ. կնքված Հանրապետական կոլեկտիվ պայմանագրի ընդհանուր դրույթների 5-րդ պարբերության պայմանը՝ առաջարկվում է Նախագծի փաթեթը կարծիքի ներկայացնել նաև ՀՀ կառավարության սոցիալական գործընկերներին՝ Հայաստանի գործատուների հանրապետական միություն և Հայաստանի արհմիությունների կոնֆեդերացիա:

Միաժամանակ հայտնում եմ, որ «Դեղերի մասին» օրենքում փոփոխություն կատարելու մասին», «Կատարողական վարույթի մասին օրենքում լրացում կատարելու մասին» օրենքների նախագծերի վերաբերյալ առաջարկություններ չկան։

	11․Նախագծի վերաբերյալ ստացվել է Հայաստանի գործատուների հանրապետական միության դիտարկումները, որոնք ներառված են 
ամփոփաթերթում։

	ՎԱՐՉԱՊԵՏԻ ԱՇԽԱՏԱԿԱԶՄԻ ՏԵՍՉԱԿԱՆ ՄԱՐՄԻՆՆԵՐԻ ԱՇԽԱՏԱՆՔՆԵՐԻ ՀԱՄԱԿԱՐԳՄԱՆ
ԳՐԱՍԵՆՅԱԿԻ ՂԵԿԱՎԱՐ
	

	1. «Առողջության համընդհանուր ապահովագրության մասին» օրենքում փոփոխություններ և լրացումներ կատարելու մասին» օրենքի նախագծի (այսուհետև՝ Նախագիծ) 12-րդ հոդվածով նախատեսվում է «Առողջության համընդհանուր ապահովագրության մասին» օրենքի (այսուհետ՝ Օրենք) 16-րդ հոդվածը լրացնել նոր 4-18-րդ մասերով, որոնցով կարգավորվում են ապահովագրավճարների գծով չկատարված պարտավորությունների վերաբերյալ Հիմնադրամի կողմից դրամական միջոցներ վճարելուն պարտավորեցնելու վարույթի իրականացման, համապատասխան որոշումների ընդունման և բողոքարկման հարցերը։
Մասնավորապես, լրացվող 16-րդ հոդվածի 8-րդ մասով նախատեսվում է Հիմնադրամի գլխավոր տնօրենի կողմից դրամական միջոցներ վճարելուն պարտավորեցնելու մասին որոշման ընդունում, իսկ 9-13-րդ մասերով՝ նշված որոշման բողոքարկում Հիմնադրամի համապատասխան հանձնաժողովին։
Միաժամանակ, նույն հոդվածի 14-րդ մասի համաձայն՝ 13-րդ մասով նախատեսված որոշումն ուժի մեջ մտնելու պահից համարվում է Հիմնադրամի անբողոքարկելի իրավական ակտ և ենթակա է հարկադիր կատարման։
Դրա վերաբերյալ հարկ է նշել, որ 13-րդ մասը կարգավորում է բացառապես բողոքի քննության արդյունքում ընդունվող որոշումները, մինչդեռ Նախագծով հստակ սահմանված չէ Հիմնադրամի գլխավոր տնօրենի՝ սահմանված ժամկետում չբողոքարկված որոշման ուժի մեջ մտնելու և հարկադիր կատարման ենթակա դառնալու պահը։
Բացի այդ, «անբողոքարկելի» ձևակերպումից միանշանակ չէ՝ բացառվում է միայն Հիմնադրամի ներսում հետագա բողոքարկման հնարավորությունը, թե նախատեսվում է նաև դատական կարգով վիճարկման սահմանափակում։
Այս համատեքստում հարկ է հաշվի առնել, որ «Առողջության համընդհանուր ապահովագրության մասին» օրենքի (այսուհետև՝ Օրենք) 27-րդ հոդվածի 1-ին մասի համաձայն՝ Հիմնադրամը շահույթ ստանալու նպատակ չհետապնդող իրավաբանական անձ է, որի հիմնադիրը Հայաստանի Հանրապետությունն է՝ ի դեմս Կառավարության։ Միաժամանակ, «Վարչարարության հիմունքների և վարչական վարույթի մասին» օրենքի 3-րդ հոդվածի 1-ին մասի 1-ին կետով սահմանված վարչական մարմինների շարքում Հիմնադրամն ընդգրկված չէ։
Հետևաբար, Հիմնադրամին անձանց համար պարտադիր և հարկադիր կատարման ենթակա որոշումներ ընդունելու լիազորություն վերապահելու պայմաններում անհրաժեշտ է ապահովել այդ որոշումների իրավական բնույթի, ուժի մեջ մտնելու և բողոքարկման կարգի հստակությունը՝ հաշվի առնելով նաև ՀՀ Սահմանադրության 61-րդ հոդվածի 1-ին մասով երաշխավորված դատական պաշտպանության իրավունքը։
Միաժամանակ, լրացվող 16-րդ հոդվածի 8-րդ մասում պարտավորությունների կատարման ժամկետի վերաբերյալ հղում է կատարվում նույն հոդվածի 5-րդ մասին՝ 6-րդ մասի փոխարեն, իսկ պարտավորություններ չունենալու վերաբերյալ գրավոր տեղեկության մասով՝ 6-րդ մասին՝ 7-րդ մասի փոխարեն։
Հաշվի առնելով վերոգրյալը՝ առաջարկում ենք հստակեցնել Հիմնադրամի գլխավոր տնօրենի և բողոքը քննող հանձնաժողովի որոշումների ուժի մեջ մտնելու, բողոքարկման և հարկադիր կատարման կարգը՝ ապահովելով դրանց դատական վիճարկման իրավունքի իրացման որոշակիությունը։
	1․Առաջարկություններն ընդունվել են։ Դրույթները հանվել են նախագծից։

	2. Նախագծի 14-րդ հոդվածով առաջարկվում է Օրենքի 22-րդ հոդվածը շարադրել նոր խմբագրությամբ՝ Հիմնադրամի կողմից հատուցման մերժման կամ նվազեցման հիմքերը տարածելով ոչ միայն ապահովագրական դեպքերի, այլև բժշկական օգնության և սպասարկման նվազագույն ծավալի և լրացուցիչ ծառայությունների վրա։
Մասնավորապես, նշված հոդվածի 1-ին մասի 4-րդ կետով նախատեսվում է հատուցման նվազեցման կամ մերժման հնարավորություն նաև պայմանագրով նախատեսված այլ հիմքերի առկայության դեպքում։
Դրա վերաբերյալ հարկ է նշել, որ գործող Օրենքի 22-րդ հոդվածով համապատասխան հիմքերը նախատեսված են ապահովագրական հատուցման համար, մինչդեռ առաջարկվող կարգավորմամբ դրանց կիրառման շրջանակն ընդլայնվում է՝ ներառելով նաև բժշկական օգնության և սպասարկման նվազագույն ծավալը։
Արդյունքում հնարավոր է դառնում բժշկական օգնության և սպասարկման նվազագույն ծավալի շրջանակում հատուցման մերժումը կամ նվազեցումը պայմանագրով նախատեսված հիմքերով՝ առանց օրենքով հստակ սահմանելու այդ հիմքերի կիրառելիության սահմանները։
Հաշվի առնելով, որ բժշկական օգնության և սպասարկման նվազագույն ծավալի տրամադրումն ունի օրենքով սահմանված երաշխիքների ապահովման նշանակություն՝ անհրաժեշտ է բացառել դրա սահմանափակումը պայմանագրային այնպիսի պայմաններով, որոնց կիրառելիության շրջանակը օրենքով որոշակիացված չէ։
Հաշվի առնելով վերոգրյալը՝ առաջարկում ենք հստակեցնել հատուցման մերժման կամ նվազեցման հիմքերի կիրառելիությունը բժշկական օգնության և սպասարկման նվազագույն ծավալի նկատմամբ՝ ապահովելով օրենքով նախատեսված ծառայությունների ստացման իրավունքի և պայմանագրով սահմանվող սահմանափակումների հստակ փոխհարաբերակցությունը։

	2․Չի ընդունվել։ Ներկայում հատուցման ներկայացված ինչպես ապահովագրական դեպքերի, այնպես էլ նվազագույն ծավալի և լրացուցիչ ծառայությունների դեպքերի մի զգալի հատված հաստատվում է ինքնաշխատ կարգով և հատուցվում ըստ այդ հաստատումների։ Արդյունքում հատուցման ներկայացված բազմաթիվ դեպքեր իրականում ենթակա չեն հատուցման՝ հատուցմանը վերաբերող տարբեր իրավական ակտերով սահմանված տարբեր հիմքերով։ Դրանք կարող են վերհանվել տարաբնույթ ստուգումների, ուսումնասիրությունների և ընթացիկ այլ  աշխատանքների ընթացքում և պայմանագրային կարգավորումների շրջանակում և որպես իրավական հետևանք մերժվել կամ նվազեցվել հատուցման ենթակա այլ գումարներից։ Հիշյալ ընթացակարգերը մշտապես հանդիսացել են պետական պատվերի շրջանակում բժշկական կազմակերպությունների կողմից մատուցվող ծառայությունների կատարման ընթացքի և որակի հսկման գործիքներից մեկը։








 

	3. Նախագծի 11-րդ հոդվածի 2-րդ կետով Օրենքի 15-րդ հոդվածը լրացվում է նոր 10.1-ին մասով, որի համաձայն՝ աշխատանքից ազատվող վարձու աշխատողի երկու ամսվա ապահովագրավճարը վճարում է գործատուն, եթե ապահովագրված անձն աշխատանքի չի անցնում այլ գործատուի մոտ։
Դրա վերաբերյալ հարկ է նշել, որ առաջարկվող կարգավորմամբ գործատուի համար ֆինանսական պարտավորություն է նախատեսվում նաև աշխատանքային հարաբերությունների դադարեցումից հետո, սակայն հստակ սահմանված չեն այդ պարտավորության ծագման և դադարման պայմանները, մասնավորապես՝ երկամսյա ժամկետի հաշվարկման սկիզբը, նախկին աշխատողի՝ այլ գործատուի մոտ աշխատանքի անցնելու վերաբերյալ տեղեկությունների ստացման կարգը և այդ դեպքում նախկին գործատուի վճարման պարտավորության դադարեցման պահը։
Նշված հարցերի չկարգավորված լինելը կարող է հանգեցնել ապահովագրավճարների հաշվարկման և վճարման պարտավորությունների ոչ միատեսակ կիրառման, այդ թվում՝ տարբեր գործատուների կողմից նույն ժամանակահատվածի համար վճարման պարտավորությունների առաջացման։
Հաշվի առնելով վերոգրյալը՝ առաջարկում ենք հստակեցնել նախկին գործատուի կողմից ապահովագրավճարի վճարման պարտավորության ծագման, հաշվարկման և դադարման պայմանները, ինչպես նաև այդ պարտավորության իրականացման համար անհրաժեշտ տեղեկատվության ստացման մեխանիզմը։

	3․Առաջարկության հիման վրա նախագծում կատարվել են հստակեցումներ։

	4. Նախագծի 16-րդ հոդվածի 3-րդ կետով Օրենքի 25-րդ հոդվածի 3-րդ մասը շարադրվում է նոր խմբագրությամբ, որի համաձայն՝ նույն հոդվածի 2-րդ մասով սահմանված տեղեկությունները, առանց անձի համաձայնության, կարող են փոխանցվել պետական և տեղական ինքնակառավարման մարմիններին, իրավաբանական անձանց և անհատ ձեռնարկատերերին, ինչպես նաև հրապարակվել կամ տրամադրվել տեղեկատվության ազատության մասին օրենսդրության համաձայն։
Միաժամանակ, Նախագծի 16-րդ հոդվածի 2-րդ կետով Օրենքի 25-րդ հոդվածի 2-րդ մասում որպես գաղտնիք չհամարվող տեղեկություն նախատեսվում է նաև ապահովագրավճար վճարողի կամ չվճարողի կարգավիճակը։
Դրա վերաբերյալ հարկ է նշել, որ Օրենքով տեղեկությունները գաղտնիք չհամարվելը դեռևս չի բացառում դրանց՝ անձնական տվյալ հանդիսանալու հանգամանքը։
«Անձնական տվյալների պաշտպանության մասին» օրենքի 5-րդ հոդվածի համաձայն՝ անձնական տվյալների մշակումը պետք է հետապնդի օրինական նպատակ, իսկ մշակվող տվյալների ծավալը պետք է սահմանափակվի այդ նպատակին հասնելու համար անհրաժեշտ նվազագույն քանակով։
Մինչդեռ առաջարկվող կարգավորմամբ իրավաբանական անձանց և անհատ ձեռնարկատերերին տեղեկությունների փոխանցման հնարավորություն է նախատեսվում՝ առանց հստակեցնելու այն պայմանները, որոնց առկայության դեպքում տվյալ ստացողին անհրաժեշտ է համապատասխան տեղեկությունը։
Բացի այդ, անձի նույնականացման հնարավորություն ընձեռող տեղեկությունների հրապարակման դեպքում անհրաժեշտ է ապահովել նաև «Տեղեկատվության ազատության մասին» օրենքի 8-րդ հոդվածով նախատեսված սահմանափակումների պահպանումը։
Հաշվի առնելով վերոգրյալը՝ առաջարկում ենք հստակեցնել անձնական տվյալների փոխանցման և հրապարակման պայմանները՝ ապահովելով փոխանցվող տեղեկությունների շրջանակի, ստացող սուբյեկտների և տվյալների մշակման նպատակների համապատասխանությունը անձնական տվյալների պաշտպանության օրենսդրության պահանջներին
	4․Ընդունվել է։ նախագծում կատարվել են համապատասխան փոփոխություններ։

	ՀՀ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅՈՒՆ
	

	1․«Առողջության համընդհանուր ապահովագրության մասին» օրենքում փոփոխություններ և լրացումներ կատարելու մասին» օրենքի նախագծի (Նախագիծ 1) 1-ին հոդվածով Օրենքի 1-ին հոդվածում լրացվում է նոր նորմ, համաձայն որի՝ «Ավտոտրանսպորտային միջոցների օգտագործումից բխող պատասխանատվության պարտադիր ապահովագրության մասին» օրենքի իմաստով վնաս պատճառած անձի կամ վնաս պատճառող անձի առողջությանը պատճառված վնասների հետ կապված ծախսերը սույն օրենքով ենթակա չեն հատուցման: 
Առաջարկվող կարգավորման արդյունքում ստեղծվում է իրավիճակ, երբ վնաս պատճառած անձը, չնայած հանդիսանում է առողջության ապահովագրության շահառու, զրկվում է ապահովագրական փոխհատուցումից ստանալու հնարավորությունից։
Հաշվի առնելով այն հանգամանքը, որ ԱՊՊԱ համակարգը հատուցում է բացառապես տուժողին պատճառված վնասները (իսկ վնաս պատճառողի անձնական առողջության վնասները մնում են չհատուցված), գտնում ենք, որ առաջարկվող կարգավորումը հակասում է Հայաստանի Հանրապետության Սահմանադրությամբ ամրագրված սոցիալական արդարության և առողջության պահպանման իրավունքի ապահովման հիմնարար սկզբունքներին։
	1.Առաջարկն ընդունվել է, դրույթը հանվել է նախագծից։

	2. Նախագիծ 1-ի 2-րդ հոդվածի 1-ին մասի 3-րդ կետով Օրենքի 2-րդ հոդվածի 1-ին մասի 13-րդ կետը «ապահովագրական փաթեթի» բառերից հետո լրացվում է «, ինչպես նաև բժշկական օգնության և սպասարկման նվազագույն ծավալի և լրացուցիչ ծառայությունների» բառերով։
Այս լրացման ինկորպորացիայի արդյունքում բժշկական օգնության և սպասարկման նվազագույն ծավալի և լրացուցիչ ծառայությունները ներառվում են համավճարի հասկացության մեջ։ 
Հարկ է նշել, որ նույն հոդվածի 1-ին մասի 19-րդ կետը սահմանում է, որ նվազագույն ծավալը դա այն ծառայություններն են, որոնք երաշխավորում են պետության կողմից յուրաքանչյուրի առողջության պահպանման իրավունքի ապահովման ստանձնած պարտավորության իրականացումը։ Նշված կարգավորմամբ համավճար սահմանելով  ուղղակիորեն վերացնում է «նվազագույն ծավալ» հասկացության սոցիալական և իրավական իմաստը՝ այն վերածելով պարզապես վճարովի ծառայության տեսակի։
Այս կապակցությամբ հարկ է նշել, որ Սահմանադրության 85-րդ հոդվածով ամրագրված է, որ յուրաքանչյուր ոք, օրենքին համապատասխան, ունի առողջության պահպանման իրավունք: Օրենքը սահմանում է անվճար հիմնական բժշկական ծառայությունների ցանկը և մատուցման կարգը:
Նախագիծ 1-ին նշված կարգավորմամբ  բժշկական օգնության և սպասարկման նվազագույն ծավալի դեպքում համավճար կիրառելու պարագայում ուղղակիորեն խախտվում են Սահմանադրությամբ ամրագրված անվճար բժշկական օգնության իրավունքը։
Այս կարգավորումը խնդրահարույց է նաև այն համատեքստում, որ վատթարացնող կարգավորում է նախատեսում և խախտում է քաղաքացիների լեգիտիմ ակնկալիքը։
Ուստի հիմք ընդունելով նշված կարգավորումները՝ Նախագծի նշած լրացումը անհրաժեշտ է վերանայել։

	2․Ընդունվել է։ Հանվել է նախագծից։

	3․ Նախագիծ 1-ի 2-րդ հոդվածի 1-ին մասի 7-րդ կետի համաձայն՝ 30-րդ կետում «Հայաստանի Հանրապետություն ժամանելու և Հայաստանի Հանրապետությունից մեկնելու օրերը» բառերը փոխարինել «Հայաստանի Հանրապետության քաղաքացու անձնագրով Հայաստանի Հանրապետություն ժամանելու և Հայաստանի Հանրապետության քաղաքացու անձնագրով Հայաստանի Հանրապետությունից մեկնելու օրերը» բառերով։
Այս կապակցությամբ անհրաժեշտ է լրացուցիչ հիմնավորել ՀՀ քաղաքացու անձնագրով ժամանելու և մեկնելու նպատակահարմարության հարցը, ինչպես նաև հարկ է նշել, որ ՀՀ գործող միջազգային պայմանագրերի հիման վրա ՀՀ տարածք հնարավոր է մուտք գործել նաև նույնականացման քարտով։

	3․Ընդունվել է, դրույթը հանվել է նախագծից։

	4․Նախագծի 5-րդ հոդվածի 1-ի մասի 2-րդ կետի կարգավորման կապակցությամբ հարկ է նշել, որ Նախագծով Հիմնադրամին տրամադրվում է հայեցողական լիազորություն՝ ապահովագրական փաթեթի մեջ ընդգրկված բժշկական օգնության և սպասարկման առանձին ծառայությունների, դրանց մատուցման ժամանակ առանձին դեղերի տրամադրման, հետազոտությունների անցկացման, սննդով, կացարանով ապահովման համար համավճարի կիրառմամբ մասնակի հատուցում  տրամադրելու կապակցությամբ, ուստի առաջարկում ենք ձեռնպահ մնալ Նախագծով առաջարկվող փոփոխությունից։

	4․Նկատի ունենալով, որ ապահովագրական փաթեթի մեջ ընդգրկված բժշկական օգնության և սպասարկման առանձին ծառայությունների, հետազոտությունների անցկացման, սննդով, կացարանով ապահովման համար ոչ բոլոր դեպքերում է կիրառվում համավճար, դրա կիրառումը նախատեսվում է իրականացնել այն դեպքերում երբ դրա հիմնավորվածությունը հաստատվում է համապատասխան մեթոդաբանությամբ կատարված հաշվարկի հիման վրա։




	5․ Նախագիծ 1-ի վերոնշյալ հոդվածի 1-ին մասի 3-րդ կետով սահմանվում է, որ բժշկական օգնության և սպասարկման ծառայությունների ծախսերի դիմաց ապահովագրական հատուցման կարգը և համավճարների առավելագույն չափերը սահմանում է Հոգաբարձուների խորհուրդը՝ Կառավարության հաստատած մեթոդաբանության հիման վրա հաշվարկված ծառայության գնին կամ ծախսերի նորմատիվին համապատասխան։
Այս կապակցությամբ անհրաժեշտ է պարզաբանել, թե նշված կարգավորման դեպքում համավճարի չափը ինչպես է հաշվարկվելու, քանի որ ի տարբերություն գործող կարգավորման, Նախագիծ 1-ինով սահմանվում է միայն առավելագույն չափը։ Անհրաժեշտ է հստակ սահմանել համավճարի կիրառման հստակ մեխանիզմներ՝ առաջնորդվելով իրավական որոշակիության և հստակության սկզբունքներով։

	5․Ներկայում էլ բժշկական ծառայությունների մասով ԱՀԱ հիմնադրամի կողմից սահմանվում է առավելագույն շեմը՝ հիմք ընդունելով Կառավարության հաստատած մեթոդաբանության հիման վրա հաշվարկված ծառայության գինը կամ ծախսերի նորմատիվը։ Փոփոխությունը նպատակ ունի վերացնել առկա կարգավորման անհստակությունը։


	6․ Նախագիծ 1-ի 11-րդ հոդվածի 1-ին մասի 2-րդ կետով սահմանվում է, որ աշխատանքից ազատվող վարձու աշխատողի 2 ամիսներ ապահովագրավճարի վճարումը իրականացնում է գործատուն՝ ապահովագրված անձի կարգավիճակի առկայության դեպքում, եթե ապահովագրված անձի կարգավիճակի առկայության ամբողջ ժամանակահատվածում աշխատակիցն աշխատանքի չի անցնում այլ հարկային գործակալ հանդիսացող գործատուի կամ հարկային գործակալի պարտականություններից ազատված  գործատուի մոտ։
Հարկ է նշել, որ աշխատանքային պայմանագրի լուծմամբ (աշխատողին ազատելով) գործատուի և աշխատողի միջև իրավահարաբերությունները դադարում են և հիմնավորված չէ, թե ինչու պետք է գործատուն վճարի այն աշխատակցի համար, որի հետ այլևս աշխատանքային հարաբերություններ չունի։ Նշված կարգավորմամբ լրացուցիչ ֆինանսական բեռ է նախատեսվում տնտեսվարողների համար։ 
Ինչպես նաև նշվածի համատեքստում անհրաժեշտ է պարզաբանել, թե ինչպես պետք է գործատուն պարզի աշխատակիցը անցել է աշխատանքի այլ գործատուի մոտ, քանի որ գործատուն չունի իրավասություն և օրինական հնարավորություն հետևելու նախկին աշխատակցի հետագա զբաղվածությանը կամ այլ գործատուի մոտ աշխատանքի ընդունվելու փաստին, ինչը վարչարարությունը դարձնում է գրեթե անհնարին։

	6․Առաջարկության հիման վրա, դրույթը լրամշակվել  և հստակեցվել է։

	7․Նախագիծ 1-ին 12-րդ հոդվածով նոր լրացվող կարգավորման համաձայն՝ Եթե սույն հոդվածի 13-րդ մասի համաձայն, ընդունվել է դրամական միջոցներ վճարելուն պարտավորեցնելու որոշում, ապա այն ուժի մեջ մտնելու պահից համարվում է Հիմնադրամի անբողոքարկելի իրավական ակտ և ենթակա է կատարման «Կատարողական վարույթի մասին» օրենքի համաձայն։
Հիմնադրամի որոշումն անբողոքարկելի և անհապաղ կատարման ենթակա լինելը խախտում է Սահմանադրությամբ ամրագրված՝ դատական պաշտպանության, արդար դատաքննության իրավունքները, ինչպես նաև առանց դատարանի որոշման սեփականության իրավունքից զրկվելու սահմանադրական կանոնը:

	7․Ընդունվել է, առաջարկության հիման վրա, նախագիծը լրամշակվել է։

	8․ Նախագիծ 1-ի 16-րդ հոդվածի համաձայն՝ սույն հոդվածի 2-րդ մասով սահմանված տեղեկությունները սույն օրենքով սահմանված նպատակներով, առանց անձի համաձայնության, կարող են փոխանցվել պետական և տեղական ինքնակառավարման մարմիններին, իրավաբանական անձանց և անհատ ձեռնարկատերերին, ինչպես նաև հրապարակվել կամ տրամադրվել տեղեկատվության ազատության մասին օրենսդրության համաձայն։
Նշված կարգավորումը առաջարկում ենք վերանայել և համապատասխանեցնել «Անձնական տվյալների պաշտպանության մասին» օրենքի 4-րդ և 5-րդ հոդվածներով ամրագրված օրինականության և համաչափության սկզբունքներին։


	8․Առաջարկությունն ընդունվել է։ Նախագծի համատասխան դրույթը լրամշակվել է։



